Piyada keçidindən podium kimi istifadə edənlər - VİDEO | Arb media qrup\nPiyada keçidindən podium kimi istifadə edənlər - VİDEO\n30 2019 12:20\nBəzi piyadalar yolu keçərkən nəqliyyat hərəkətinin intensivliyini nəzərə almadan zolaqla hərəkətə başlayır ki, nəticə arzu olunmaz sonluqla bitir. Piyadalar əksəriyyəti bunu hərəkət üstünlüyünün onlarda olduğunu və istənilən zaman yolu keçə biləcəkləri ilə izah edir.\nARB TV-nin "Günə Doğru" proqramında mövzu ilə bağlı maraqlı süjet yayımlanıb.\nYol Hərəkəti Haqqında qanuna əsasən piyada zolağında bütün avtonəqliyyat vasitələri piyadalara yol verməlidir. Lakin piyada da işıqfor, nizamlayıcı olmayan keçidlərdə hərəkətə başlayarkən avtomabillərin intensivliyini nəzərə almalıdır. Sürücülər bildirir ki, bəzi şəxslər var ki, bilərəkdən keçidi yavaş addımlarla keçir.\nSürücülər də bəzən uyğun olmayan yerlərdə piyadalara yol verməklə qəza şəraiti yaradır. Belə səhvləri xüsusi ilə zolaq olmayan yerlərdə piyadalara yol verən sürücülər edir.\nPiyadaya yol verən sürücülər qəza işığın yandırmaqla bəzən qəzaya yol açmış olur. Belə ki, arxadan gələn sürücü qarşıdakı maşının nasaz olduğunu düşünüb ötmə əməliyyatı etməyə çalışır və piyada vurulması baş verir.\nMütəxəssislərin sözlərinə görə, piyada qəzalarının əksəriyyəti piyadaların öz hüquqlarını bilməməsi səbəbindən baş verir.\nYol Hərəkəti Haqqında Qanunun 40-cı maddəsinə əsasən “piyada, nizamlanmayan piyada keçidlərində yolun hərəkət hissəsinə yalnız yaxınlaşmaqda olan nəqliyyat vasitələrinədək məsafəni, onların sürətini qiymətləndirdikdən və yolu keçməyin onlar üçün təhlükəsiz olacağını yəqin etdikdən sonra hərəkətə başlaya bilər.


Murad Heydərov: "Azərbaycan TAP-ın inşası üçün cəlb etdiyi kreditlərin ödənilməsinə başlayıb"\n19 Noyabr 2020 - 19:44\nMurad Heydərov:"Azərbaycan TAP-ın inşası üçün cəlb etdiyi kreditlərin ödənilməsinə başlayıb"\nBunu TAP konsorsiumunun Direktorlar Şurasının sədri Murad Heydərov bildirib.\nİxracat-kredit agentliklərin zəmanətilə “Bpifrance” tərəfindən verilən kreditin həcmi 450 milyon avro, “Euler Hermes” tərəfindən – 280 milyon avro, “SAGE” tərəfindən isə – 700 milyon avro təşkil edib.\nQeyd edək ki, Yunanıstanla Türkiyə sərhədindəki Kipoy kəndi yaxınlığında Trans-Anadolu boru kəmərinə (TANAP) qoşulan TAP Yunanıstan, Albaniya ərazisindən keçərək Adriatik dənizinin dibi ilə İtaliyanın cənubunadək uzanacaq. 2013-cü il iyunun 28-də “Şahdəniz” konsorsiumu tərəfindən rəsmi olaraq seçildiyi açıqlanan TAP kəmərinin uzunluğu 878 kilometrdir. Onun təməlatma mərasimi 17 may 2016-cı il tarixində Yunanıstanın Saloniki şəhərində keçirilib. Bunun 550 kilometri Yunanıstan, 215 kilometri Albaniya ərazisinin, 105 kilometri Adriatik dənizi dibinin, 8 kilometri İtaliya ərazisinin payına düşür. Marşrutun Albaniya ərazisində yerləşən ən hündür nöqtəsi 1 800 metr yüksəklikdə, dəniz dibindəki ən alçaq nöqtəsi 820 metr dəniz səviyyəsindən aşağıdır/Report.


Kremldə ABŞ-la əlaqələri isindirə biləcək saziş müzakirə olundu\n23 yan 2021, 11:56\nABŞ prezidenti Co Bayden, seçki kampaniyası dövründə Yeni Strateji Hücum Silahlarının Azaldılması Sazişinin (Yeni Başlanğıc) uzadılması ilə bağlı fikirlərini səsləndirərkən, kabinetindəki bir çox insan bu istiqamətdə danışıqların Rusiya ilə davam edəcəyini bilirdi.\nYeniavaz.com "Sözcü"yə istinadən xəbər ki, Vladimir Putin, Bayden tərəfindən səsləndirilən Təhlükəsizlik Şurasının iclasında genişləndirilməyə yaşıl işıq yandıran "Yeni Başlanğıc" müqaviləsini müzakirə edib.\nFevralın 5-də bitəcək müqavilənin vaxtının uzadılması üçün ABŞ və Rusiya nümayəndələri arasında danışıqlar davam edərkən, Vaşinqton tərəfinin konkret addımlar atması barədə açıqlamalardan sonra Rusiya tərəfində də hərəkətlilik başlayıb.\nMəsələ ilə bağlı Kremlin sözçüsü Dmitri Peskov, Vaşinqtonun müqavilənin uzadılmasına müsbət yanaşmasını alqışladıqlarını bildirib. Rusiya prezidenti Vladimir Putin isə bu gün Təhlükəsizlik Şurasının üzvləri ilə görüş keçirib.\nQeyd edək ki, iclasla bağlı məlumat Kreml tərəfindən verilib. Açıqlamada Rusiya lideri və məclis üzvlərinin sazişinin uzadılması ilə yanaşı, həm də Rusiyadakı sosial-iqtisadi vəziyyəti müzakirə etdikləri də vurğulanıb.\n04 mar 2021, 11:06 154\n04 mar 2021, 10:26 191\n04 mar 2021, 10:09 177\n04 mar 2021, 09:52 181\n04 mar 2021, 01:53 319\n04 mar 2021, 01:30 231\n04 mar 2021, 00:02 235\n03 mar 2021, 20:42 426\n03 mar 2021, 19:54 364\n03 mar 2021, 17:34 339\n03 mar 2021, 16:54 261\n03 mar 2021, 16:28 218


Pepo Çikonu xilas etdi\nVika və Vako qayıtdıqdan sonra ailə yenə də birlikdədir. Yenə də adi qaydada yaşayırlar. Uşaqlar hər səhər məktəbə gedirlər, valideynlər isə - işə. Pepo və Çiko da ailəyə qayıtdılar. Axşamlar mütaliə axşamının təşkili ailədə ənənəyə çevrildi. Oxu axşamları fərqlidir. Bəzən valideynlər uşaqlara kitab oxuyurlar, bəzən ailənin bütün üzvləri ayrı-ayrılıqda kitab oxuyurlar. Bəzən uşaqlar valideynlərinə maraqlı əhvalatlar oxuyurlar.\nMütaliə axşamında ailədə Pepo və Çiko da iştirak edirlər. Ailə üzvləri hamı ayrı-ayrılıqda oxuyanda Pepo və Çiko darıxmağa başlayırlar. Amma buna da adət edirlər. Bu zaman bir-biri ilə oynayırlar, daha doğrusu, bir-birini incidirlər.. Təsəvvür edin ki, Çiko Peponu daha çox incidir, nəinki əksinə…\nBu gün Tokonun günüdür. Bu gün axşam Toko ailə üzvlərinə maraqlı bir əhvalat oxumalıdır. O, tutuquşu və pişik haqqında maraqlı bir əhvalatı tapmağı qərara aldı. Məktəbdən sonra Toko kitabxanaya getdi, burada çoxlu tutuquşu və pişiklərin əhvalatları haqqında çoxlu məlumat tapdı. Maraqlı əhvalatlardan biri, hind folkloru haqqında ailə üzvlərinə də oxudu:\nPişik və tutuquşu\nBir dəfə pişik və tutuquşu birlikdə torpağı əkib-becərməyi qərara aldılar.\nPişik tutuquşuna söylədi: gəl, dostum, birlikdə çölə gedək.\nTutuquşu etiraz etdi: “indi gedə bilmərəm, çünki manqo ağacına su verməliyəm”. Pişik təkbaşına torpağı şumlamağa getdi.\nTorpağı şumladıqdan sonra tutuquşunun yanına gəlib söylədi: “gəl, dostum, birlikdə buğda səpək”. Tutuquşu yenə də imtina etdi.\nPişik tək gedib buğda səpdi. Səpilən buğda yetişəndə və məhsul yığmaq vaxtı çatanda, pişik yenə də tutuquşunun yanına gedib məhsulu yığmaqda ona kömək etməsini istədi. Tutuquşu yenə də pişiyə yox dedi.\nPişik yenə də tək getdi.Məhsulu yığdı və samanlıqda saxladı. Buğda dənələrinin əzməyin vaxtı da çatdı. Tutuquşu pişiyə məhsulun əzilməsində və sovrulmasında kömək etməyə imtina etdi. Pişik buğdanı təkbaşına əzdi, sovurdu və üyütdü…\nSonra yenə də tutuquşunun yanına gəlib xahiş etdi: “Gəl, dostum, məhsul artıq hazırdır və gəl bölüşdürək”.\n„Əlbəttə ki!“ – tutuquşu söylədi və pişiklə getdi…\nBir müddətdən sonra pişik və tutuquşu qərara aldılar ki, bir-birinə növbə ilə qonaq getsinlər. Birinci dəfə pişik tutuquşunu qonaq çağırdı.\nAcıqlanmış pişik nahara demək olar ki, tutuquşu üçün heç nə hazırlamadı. Tutuquşunun ev sahibliyinə növbə çatdı və dadlı nahar hazırladı: qızardılmış ət, çay, səbət dolu meyvə və çoxlu şirniyyatlar.\nPişik ət yedi, çay içdi, meyvə və şirniyyatlar da yedi. Bundan sonra ətrafına baxıb dedi:\n„İştahım indi açıldı, yeməyə başqa bir şeyin varmı?“ Tutuquşu acıqlanıb dedi: “”özümnən başqa heç nə görmürəm, məni də yemək istəyirsən?\nPişik dərhal tullanıb tutuquşunu bir anın içərisində yedi!\nSonra pişik küçə boyunca getməyə başladı. Qarşısına qoca qadın çıxdı. Qadın öz gözləri ilə pişiyin dostu tutuquşunu necə yediyini görmüşdü.\n„Sənin tərəfindən dəhşətdir ki, öz dostunu, tutuquşunu yemisən!” – qadın pişiyə dedi.\n„Tutuquşu?“ – pişik dedi, „mənim üçün tutuquşu heç nədir, səni də yemək istərdim!” – pişik atılıb qoca qadını da qapdı.\nPişik yolunu davam etdirməyə başladı, birdən ulaqda sürətlə gedən bir kişi ilə qarşılaşdı. Kişi pişiyi görüb qışqırdı ki, kənara çəkil ya da ulaq səni basıb keçər.\n“Ulaq?” Necə bəyəm ulaqdan qorxuram?! Mən artıq xeyli şirniyyat, dostum tutuquşunu və bir qoca qadını yedim və bir zavallı kişi ilə ulağı yemək mənim üçün nədir ki?” – pişik dedi, tullanıb kişini və ulağı qapdı, hər ikisini uddu. Sonra kefi kök yolunu davam etdirdi.\nBir müddətdən sonra kral və təzə evləndiyi həyat yoldaşı ilə qarşılaşdı. Kral və kraliçanı nökərlər və çoxlu qoşa-qoşa fillər müşayiət edirdilər.\n„Uf, uf, mən artıq xeyli şirniyyat, tutuquşunu, qoca qadını və kişini ulağı ilə yemişəm. Bir kralı yemək mənim üçün nədir ki?” ….. Hoppanıb kralı və kraliçanı nökərləri ilə birlikdə uddu. Onların fillərini də yedi.\nPişik sonra yenə də yoluna davam etdi. Bir azdan qarşısına iki xərçəng çıxdı. “Yolumuzdan kənara çəkil” – xərçənglər cırıldadılar.\n„Oh, oh!“ – nərildədi pişik. „Mən artıq şirniyyat, tutuquşunu, qoca qadını və ulağı ilə kişini yemişəm. Kral və kraliçanı da yedim, onların nökərlərini və fillərini. İndi sizi də yeyəcəyəm!”\nPişik tullanıb hər iki xərçəngi uddu.\nXərçənglər onun qarnına düşən kimi, ətrafa baxdılar. Ora çox qaranlıq idi.\n„Gəl, işləyək!“ – xərçənglər dedilər və balaca deşik açmağa başladılar. Caynaqları deşik aça bildilər və pişiyin qarnından çölə çıxdılar. Onların ardınca kral və kraliça da çıxdılar, öz nökərləri və filləri ilə. Ulağı ilə bərabər kişi də çıxdı. Onun ardınca qoca qadın və sonda tutuquşu çıxdı. Yazıq pişik isə bütün günü qarnındakı iri deşiyi tikməyə çalışdı!”\nToko nağılını oxuyub bitirdi….\n-Sənin nağılından xoşum gəlmədi. Pepo Çikoya heç vaxt zərər verməz. Çiko hər zaman Pepoya yardım edər! – Tako etiraz etdi.\n-Tako, bilirəm ki,Pepo Çikoya zərər verməz. Onu da bilirəm ki, Çiko hər işdə Pepoya yardım edəcəkdir. Bu nağılı onun üçün seçməmişəm. Bu nağılı oxuduqdan sonra çox şeylər haqqında düşündüm. Dostluq, sədaqət, nifrət, vəhdət, əvəzinin qaytarılması, xeyirxahlıq, pislik və s. haqqında. İstəyirdim ki, bütün bunları birlikdə müzakirə edək. Bunun üçün də bu nağılı oxudum! – Toko özünü doğruldur…\nHəmin axşamı mübahisədə keçirdilər. Pepo və Çiko təəccüblə sahiblərinə baxırdılar və başa düşmürdülər ki, nə üçün belə qızğın mübahisə gedir…\nad: Pepo Çikonu xilas etdi


İlahi sevgi haqqında 7 fakt » Qadınla.Com - Qadınlar Birİncidir!\nİlahi sevgi haqqında 7 fakt\nTarix: 16-09-2014, 05:00\nŞərhlər: Baxılıb: 1439\n1.İnsan sevgilisi ilə görüşə tələsər. Əlində ki bütün işləri kənara atıb onunla görüşə tələsər. Həqiqi sevgidirsə işinin nə olmasından aslı olmayaraq onu atıb sevgilisinə qaçacaqdır. Biz əgər namaza qaçmırıqsa deməli hələ Allahı həqiqətəndə sevmirik.\n2.Sevgili sevgilisi ilə görüşdən doymaz, yorulmaz, bezməz. Həqiqi sevgidirsə heçnə danışmasalarda onlar bir-birilərinin simasına baxmaqdan doymazlar. Sevgilisinin dilindən söz eşidmək üçün bəhanə axtarar və onunla söhbət edər. Biz namazdan bezib tez bitirməyə tələsiriksə bu həqəqi sevgi deyil.\n3.İnsan sevgilisi ilə xəlvət məkan və zaman axtarar. Bunu istəməyən insanın sevgisinə inanmaz və önəm verməzlər. Biz Allahla vaxt keçirmək üçün zaman və məkan axtarmırıqsa deməli sevgimizdə problem var.\n4.İnsan sevgilisinin yanında gözü başqasını axtarmaz. Başqasına baxmaqdan belə həya edər, ona xəyanət etməkdən utanar. Həqiqi sevgi bunu tələb edir. Biz naməhrəmə baxaraq Allaha xəyanət ediriksə dildə sevirik deməkdir.\n5.Sevgi itaət və təslimə səbəb olmalıdır. Sevən insan sevgilisinin sözlərinə önəm verər, onu incitməmək üçün dediklərinə əməl edər. Biz Allahın vaciblərinə boyun əyməyib, haramlarına əməl ediriksə ona olan sevgimiz kamil deyil deməkdir.\n6.İnsan susuzluğu zamanı suya tərəf, aclığı zamanı isə yeməyə tərəf qaçır. Biz namaza deyil namazdan qaçırıqsa demək hələ ilahi sevginin acı deyilik.\n7.Bəzən isə insan ac olur lakin iştahası olmur. Biz İlahi eşqdən bəhrələnmək istəyibdə bunu edəbilmiriksə deməli ruhumuzu lazımsız qidalarla doyuzdurmuşuq. loading... 100\nTanrı sevgisi barədə 7 test


SEVGİ VƏ MƏRHƏMƏT\n[ Aktual / 7095 dəfə baxılıb ]\nİslam cəmiyyətinin təməlləri ilk öncə insanın qəlb və vicdanını inşa etməyə başlayar. Ruhuna sevgi və mərhəmət toxumları əkər, mərhəmət küləklərini əsdirər. İnsanlara sahib olduqları ilkin həqiqətlərini, birliklərini xatırladır. Allahın nəzərində və yolunda ilk yaradılış halları ilə qardaş olduqlarını xatırladar. Ruhları bu bağlarla yumuşaldığı zaman daha gözəl fikirli olduqları üçün barışığa daha yaxın olurlar. İxtilaf və savaş səbəbləri yumuşalar, barışı əmr edən qanunlar azadlıq tapar. Bu şüur bir növ qanunların qoruyucusu olur. Həyat şəfqət və xoşluqla rahat olaraq yoluna davam edər.\n“Ey insanlar! Sizi tək bir candan xəlq edən, onun özündən zövcəsini yaradan və onlardan da bir çox kişi və qadın (törədib yer üzünə) yayan Rəbbinizdən qorxun! Adı ilə bir-birinizdən (cürbəcür şeylər) istədiyiniz Allahdan və qohumluq əlaqələrini kəsməkdən çəkinin! Həqiqətən, Allah sizə nəzarət edir.” (Nisa,1)\nBeləcə insanlıq bir həqiqətdə və bir məbudda toplanır. Münaqişələr aradan götürülür. O dərin və qüvvətli bağlar meydana çıxır. Bütün xalqı-dinləri, dilləri, milliyətləri, rəng və cinsləri nə olursa‐olsun öz əhatəsinə alır.\nMömünlər isə bir-birilərinə daha yaxındırlar.Onları bir-birilərinə yaxın edən qüvvətli inanc bağlarıdır.\n“Möminlər, həqiqətən də qardaşdırlar.” (Hucurat,10)\n“Mömünlərin bir-birilərinə olan sevgi, mərhəmət və şəfqətləri, necə ki, bir bədənin üzvlərinin bir-birilərilə olan münasibətinə bənzər. Bədənin bir üzvü rahatsızlandığında digər üzvlərdə onunla birlikdə rahatsız və yuxusuz olurlar.” (Buxari, Muslim)\nHz. Peyğəmbər iman sahibi olmağı mömünlərin bir-birilərini sevmələrinə bağlamaqdadır. Bu elə bir sevgidir ki, bir mömün özü üçün istədiyini din qardaşı üçündə istəyir.\n“Biriniz özünə istədiyi və sevdiyi bir şeyi mömün qardaşı üçündə istəməz və sevməzsə o iman etmiş sayılmaz.” (Buxari, Muslim)\nRəhmət sevginin qardaşıdır. Allah özünü dəfələrcə rəhmət ilə tanıtmış, peyğəmbərin qəlbini də rəhmətlə doldurmuşdur. Buna görə də Hz.Peyğəmbər də yumşaq və şəfqət ilə davranmışdır.\n“Allahın mərhəməti sayəsində sən onlarla mülayim rəftar etdin. Əgər sən kobud və daş qəlbli olsaydın, onlar hökmən sənin ətrafından dağılışardılar. Sən onların günahından keç, (Allahdan) onların bağışlanmalarını dilə və görəcəyin işlər barədə onlarla məsləhətləş. Qəti qərara gəldikdə isə Allaha təvəkkül et! Həqiqətən, Allah təvəkkül edənləri sevir.” (Al-i İmran,159)\nÖz rəhmətindən pay verdiyi bir peyğəmbəri mömünlərə göndərməsi Allahın nə böyük bir nemətidir. Allah rəhmətini sadəcə müsəlmanlara deyil, əksinə bütün insanlara ehsan etməkdədir.\n“Dünyada yaşayan insanlara mərhəmət edin ki, səltənəti yer və göyləri əhatəsinə alan Allah da sizlərə mərhəmət etsin.” (Tirmizi, Əbu Davud)\nİslam bütün canlılara mərhəmət edilməsini istəyir. İnsanoğlunun qəlbinə bütün canlılara çatacaq qədər böyük bir mərhəmət duyğusu bəxş edər. Necə ki, Hz. Peyğəmbər belə demişdir:\n“Bir insan yolda gedərkən şiddətlə su içməyə ehtiyacı duyur və ətrafına baxarkən bir quyu görür. Quyuya enib doyunca su içib doyduqdan sonra susuzluqdan torpağı yalayan bir it görür. Öz‐özünə “mənim susadığım kimi bu it də susamışdır” deyə düşünür. Dərhal quyuya yenidən enir və ayaqqabısını su ilə dolduraraq ağzına alır. Yuxarıya çıxıb suyu itə içirdir. Bu hərəkətindən dolayı Allah o adamın günahlarını bağışlayır.”\nSəhabələr “Ey Allahın Rəsulu, heyvanları yedirib içirdiyimiz zaman Allah bizə mükafat verirmi?” deyə soruşdular.\nHz. Peyğəmbər “Bəli, canlı varlığa edilən yaxşılığın mükafatı vardır” – buyurdu.” (Buxari, Muslim)\nBütün canlılar bir-birinə bağlayan mərhəmət və sevgi bağları vasitəsilə iman əqidəsi, rəhmət bulaqlarını coşdurur. Bu bulaqların coşması ancaq yaradıcının birliyi və sonsuz qürəti ilə Onun yaratdığı məxluqat arasındaki birlik fikri ilə mümkün olur. İnsanoğlu özünü bütün canlılardan üstün edən və yer üzünün bütün canlıları içərisində onların başı və Allahın xəlifəsi edən əqidəyə İslam əqidəsinə layiqdir.\nHazırladı: Mehdi Paşayev / Azerislam.com


Azərbaycanda məktəbli dərs vaxtı sinif yoldaşını bıçaqlad – XəbərAl.Az\nAPA-nın məlumatına görə, hadisə rayonun Dönük Qırıxlı kənd tam orta məktəbində qeydə alınıb.\nMəktəbin 10-cu sinif şagirdi 2003-cü il təvəllüldü Qarayev Rəvan Pərviz oğlu bıçaq xəsarəti ilə xəstəxanaya yerləşdilib. Məktəbli dərhal əməliyyat edilib. Vəziyyətinin ağır olduğu bildirilir.\nQ.Rəvanın valideynləri bildiriblər ki, onların övladını məktəb yoldaşı dərs vaxtı bıçaqlayıb.\nHadisə ilə bağlı araşdırma başlanıb.\nOXUMA SAYI: 1. 851


ABŞ və Rusiyanın Suriya diplomatıyası\nRusiya prezidenti Vladimir Putin ABŞ-ın Suriyaya qarşı hərbi aksiyasının zorakılıqlar və yeni terrorizm dalğası ilə nəticələnə biləcəyi ilə bağlı xəbərdarlıq edib.\nCənab Putin ABŞ dövlət katibi Con Kerri və onun rusiyalı həmkarı Sergey Lavrovun Cenevrədə Moskvanın ABŞ-ın hərbi aksiyasına yol verməmək üçün Suriyanın kimyəvi silahlarının zərərsizləşdirilməsi planını müzakirə etməsindən əvvəl New York Times qəzetində məqalə ilə çıxış edib.\nDövlət Departamentinin yüksək səviyyəli rəsmisi bildirib ki, dövlət katibi Con Kerri və Rusiyanın xarici işlər naziri Sergey Lavrov arasında Cenevrə görüşündən əvvəl aparılmış telefon söhbəti zamanı Suriyanın kimyəvi silahlarının aşkar edilməsi, təhvili və məhv edilməsi kimi birgə məqsəd müzakirə obyekti olub.\nPrezident Barak Obama Rusiyanın diplomatik təşəbbüsünə ehtiyatla da olsa, dəstəyini verib, lakin diplomatiya baş tutmasa, ABŞ hərbi qüvvələrinin hazır olduğunu deyib.\nABŞ Suriya prezidenti Bəşar Əl-Əsəd və onun müttəfiqi Rusiyanın niyyətlərinə skeptik münasibətini gizlətməyib. Dövlət Departamentinin sözçüsü Cen Psaki də brifinqdə “biz artıq oyuna getməyəcyik” deyib.\nRusiya prezidenti Vladimir Putin New York Times qəzetində dərc edilmiş məqaləsində ABŞ və beynəlxalq ictimaiyyəti onun ifadəsilə desək, “Suriyanın kimyəvi silah arsenalını beynəlxalq nəzarətə təhvil verməsi istəyini” nəzərə almağa çağırıb.\nBMT rəsmiləri ABŞ və Rusiya arasında Cenevrə danışıqlarına nikbin baxdıqlarını bildirib. BMT-nin Baş katibi Ban Ki Munun sözçüsü Farhan Haqq deyib: “Baş katib Təhlükəsizlik Şurasında Suriyanın kimyəvi silahlarının zərərsizləşdirilməsi və məhvi, habelə onların istifadəsinin qarşısının alınmasına dair razılığın əldə edilməsinə gətirib çıxaracaq beynəlxalq səviyyədə ciddi müzakirələri alqışlayır.”\nPrezident Obama ötən ay Dəməşq yaxınlığında insan ölümü ilə nəticələnmiş kimyəvi hücumda Suriya hərbi qüvvələrini günahlandırır. O deyib ki, ABŞ-ın hərbi hücum təhlükəsi Əsəd hökumətini Rusiya vasitəsilə müzakirələrə başlamağa vadar edib.\nYaxın Şərq və milli təhlükəsizlik məsələləri üzrə ekspert Ari Ratner müzakirələr yolu ilə həllə gətirib çıxaracaq hər hansı bir imkandan istifadə edilməli olduğunu deyir. “Danışıqlar vasitəsilə həll yolu həm Suriya daxilində, həm də beynəlxalq ictimaiyyət tərəfindən müzakirə edilməlidir. Lakin son iki həftə müharibə ətrafında bir çox mənada mürəkkəb görünən danışıqlardan sonra diplomatiya üçün bir imkan açıldı və bu, baş tutmasa da, ondan isitfadə etmək lazımdır.”\nAri Ratner deyib ki, Suriyada münaqişəyə cəlb olunmuş qüvvələr böhranın həlli üçün diplomatik səylərin nəticə verdiyini görsəydi, hərbi əməliyyatlarla bağlı fikri dəyişə bilərdi.


‘Azadlıq’ qəzeti Türkiyə hökumətinə müraciət etdi\n2022, 20 May, Cümə, Bakı vaxtı 20:05\nAzadlıq qəzetinin ilk nömrəsinin maketi\n«'Gülən' şəbəkəsi ilə sıx əlaqədə olan, bu şəbəkənin maliyyələşdirdikləri hökumət komandasının üzvləri olub. Bu gün də hökumətin içində Gülən tərəfdarları üstünlük təşkil edir. Ancaq «Gülən kartı» ilə «Azadlıq» qəzetinin üzərinə gəlirlər».\n«Azadlıq» qəzetinin Türkiyə hökumətinə müraciətində belə deyilir.\nMüraciətin mətni azadlıq.info saytında yayılıb.\nQəzet hökumətin şər-böhtanına öyrəncəli olduğunu, Türkiyə hökumətinin növbəti şər-böhtana səssiz qalmasına təəssüf etdiyini vurğulayır.\n«‘Azadlıq’ qəzeti bütün dövrlərdə Türkiyənin yanında olub. Bütün prinsipial məqamlarda Azərbaycan hakimiyyətini Türkiyəyə dəstək verməyə səsləmişik. Bayraq krizi yaşananda da, Rusiya təyyarəsi vurulanda da, viza məsələsi gündəmə gələndə də Azərbaycan müxalifətinin və «Azadlıq» qəzetinin mövqeyi birmənalı olub. Bayraq krizi zamanı «Azadlıq» qəzetinin tutduğu mövqeyə görə, Türkiyənin o zamankı səfiri redaksiyaya gələrək, qəzetin kollektivinə təşəkkürünü bildirmişdi», deyə müraciətdə bildirilir.\nMüraciətdə qeyd edilir ki, Türkiyədəki son çevriliş cəhdi zamanı da ilk reaksiyanı Azərbaycan Xalq Cəbhəsi Partiyasının (AXCP) sədri Əli Kərimli verib. Çevriliş cəhdini birmənalı şəkildə pisləyib.\n«Bütün bunlardan sonra «Azadlıq» qəzetinin yayım direktoru Faiq Əmirli, AXCP Gənclər Komitəsinin Xətai rayon şöbəsinin sədri Fuad Əhmədli «gülençi» adıyla həbs olunub, AXCP sədrinə qarşı rəsmi şəkildə qara piar start götürüb. Bütün bu baş verənlər Türkiyə ilə bağlıdır. Türkiyə hökuməti, səfirlik bu rüsvayçılığa susmamalıdır. Faktiki olaraq Azərbaycan hökuməti çevriliş cəhdini pisləyənləri, Türkiyəyə hər zaman dəstək verənləri şərləməklə məşğuldur», müraciətdə vurğulanır.\nQəzet Türkiyə hökumətinə səslənərək, ortaya mövqe qoyulmasını istəyir\n«Siz həbs olunan müxalifətçilərin «Gülençi» olduğuna inanırsız? Bu rüsvayçılığa haqq qazandırırsız? «Azadlığ»ın maliyyə direktoruna qarşı «gülençi» ittihamını qəbul edirsiz?», müraciətdə sual edilir.\n«Azadliq» qəzetinin maliyyə direktoru F. Əmirli avqustun 20-da saxlanıb. Avqustun 22-də Nəsimi Rayon Məhkəməsi onun haqqında 3 aylıq həbs-qətimkan tədbirinin seçilməsi ilə bağlı qərar verib.\nF. Əmirli Cinayət Məcəlləsinin 168.1-ci (Dini ayinlərin icrası adı altında vətəndaşların hüquqlarına qəsd etmə) və 283.2.2-ci (Milli, irqi, sosial, dini nifrət və düşmənçiliyin salınması) maddələri ilə ittiham edilir. İstintaq orqanları onu hazırda ABŞ-da yaşayan Fethullah Gülen-in tərəfdarlarının «Hizmet» Hərəkatının imamı kimi təqdim edir.\nMüraciətə, hələlik, Türkiyənin Azərbaycandakı səfirliyindən rəy almaq mümkün olmayıb.


BANM - Bakı Ali Neft Məktəbinin 14 tələbəsi BP-də təcrübə keçir\nBakı Ali Neft Məktəbinin 14 tələbəsi BP-də təcrübə keçir\nBakı Ali Neft Məktəbinin (BANM) “Neft-qaz mühəndisliyi”, “Kimya mühəndisliyi” və “Proseslərin avtomatlaşdırılması mühəndisliyi” ixtisasının IV kursda təhsil alan 14 tələbəsi BP şirkətində ödənişli əsaslarla 10 həftəlik yay istehsalat təcrübəsi keçir.\nİstehsalat təcrübəsi zamanı tələbələr komanda işi ilə tanış olaraq ən son avadanlıq və texnologiyalardan istifadə etməklə şirkətin yüksək ixtisaslı və təcrübəli mütəxəssisləri ilə birlikdə müxtəlif layihələr və əməliyyatlar həyata keçirirlər.\nTələbələr əldə etdikləri nəzəri bilikləri BP şirkətinin istehsalat emalatxanalarında dərinləşdirirlər. BP-nin mütəxəssisləri tərəfindən tələbələrə istehsalatda tətbiq olunan yeniliklər, cihazlar və avtomatik idarəetmə sistemləri haqqında biliklər verilir. Onlar həmçinin, quyuların qazılması və tamamlanması, qazma məhlulları texnologiyası, avadanlığın quraşdırması ilə bağlı xüsusi layihələrdə işləyəcəklər. Təcrübə zamanı tələbələr yataqların işlənmə texnologiyası və neft-qaz hasilatı texnologiyası ilə tanış olaraq neft-qaz yataqlarının kəşfiyyatına və işlənilməsinə cəlb ediləcəklər.\nBP şirkətində istehsalat təcrübəsi keçən tələbələr tədrisdə əldə etdikləri bilikləri təcrübədə tətbiq etməklə texniki və fərdi bacarıqlarını inkişaf etdirmək imkanı qazanacaqlar.\nİstehsalat təcrübəsinin sonunda tələbələr təcrübə haqqında təqdimatlar hazırlayacaq və təqdimatlar qrup rəhbərləri tərəfindən qiymətləndiriləcəkdir.


Saf-Med / Stomatologiya / Tibb / Şirkət / Oneclick.az\nBakı, 9-cu mikrorayon, Həmzə Babaşov küçəsi, 17 AZ1147 *** 1 səs\nSaf-Med Məhdud Məsuliyyətli Cəmiyyəti 2005 ci ilin may ayından fəaliyyət göstərir.Cəmiyyətin Klinika Şöbəsi müasir avadanlıqlarla təhciz olunmuş gigyenik şəraitə uyğun stomatoloji və sterilizasiya kabinetlərindən ibarətdir.Şirkətimiz stomatoloji qurğu, alət və avadanlıqların, işlək materialların satışınl təşkil edir. Eyni zamanda zəmanətlə stomatoloji servis xidməti göstərir.Çox qısa müddətdə şirkətimizdə fəaliyyət göstərən laboratoriyada profesional mütəxəsislərin köməyi ilə keyfiyyətli, hər növ protezlərin hazırlanmasına nail olmuşuq.Cəmiyyətiimiz daim yeniliklər axtarışındadır. Beləki bir sıra xarici ölkələrdə- Almaniya, İtaliya, Türkiyə, Rusiya, Çin, İran və s. keçirilən stomatoloji sərgilərdə müntəzəm olaraq iştirak etmiş və orada olan hər bir stomatoloji yenilikləri tətbiq etməyə çalışırıq.2007 ci ildən Moskvada DENTAL SALON, DENTAL EXPO və MOSEXPODENTAL stomatoloji sərgilərdə ilk dəfə olaraq Azərbaycandan bizim şirkətimiz stent alaraq iştirak etmişdir.\nSaf Med klinikasının xidmətləri\nStomatologiyanın son nailiyyətlərindən biri olan metalsız və yarımmetal ilə keramika qapaqları da labaratoriyamızda kefiyyətli hazırlayıb zamanət veririk. Bügel konstruksiyalı protezlər gigiyenik, çeynəmə effekti, protezə uyğunlaşma baxımından çox əlverişlidir. Gizli açarların köməyi ilə bu növ protezlərdə estetik tələbatlar da ödənilir. Klinikamızda belə protezlər yüksək səviyyədə hazırlanır. Geniş çeşidli materiallardan iştifadə olunmaqla sərfəli qiymətlərlə çıxan protezlər hazırlanır. Göstəriş olan halda protezlərin damağa oturan hissəsi yumşaq materiallardan düzəldilir. Bu da öz növbəsində protezə ağrısız və tez uyğunlaşmanı təmin edir. Eyni zamanda son illərin nailiyyəti olan Flexite və Valplast firmasının materiallarından hazırlanan elastik-sınmayan protezlərin də kefiyyətli düzəldilməsinə zəmanət veririk.\nKəskin diş ağrıları ilə müraciət edən pasientlər tam ağrısız şəkildə yüksək keyfiyyətli, zəmanətli müalicə ala bilərlər. Bundan ötrü klinikamız hər cür avadanlıqlarla (kompüterləşmiş rentgen aparatı, davamlı şüa plombları və s.) təchiz edilmişdir. Şüşə lifli ştiftlərin üstünlüyü onların sınmamazlığına, şəfaflığında, işləmə texnologiyasının rahatlığındadır. Ön dişlərin tam və mikro bərpasında şüşə lifli ştiftlərin istifadəsi əvəz edilməzdir. Şüşə lifli lentaların tətbiqi nəticəsində yandakı dişlər yonulmadan bir dişin bərpası pasient üçün həm maliyyə tərəfdən həmdə dişlərinin sağlam qalması cəhətdən faydalıdır. Bir dişin bərpası iki üsulla yerinə yetilirilir. Birinci - həkim ağızda lentadan istifadə edərək özü bərpa edir. İkinci - laboratoriya üsulunun ilk tətbiqi Azərbaycanda bizim laboratoriya tərəfindən yerinə yetirilmişdir.


2021, 08 Dekabr, çərşənbə, Bakı vaxtı 08:50\nTürkiyəyə verilən önəm artsa, bu, Azərbaycan üçün də yaxşı nəticələrə gətirib çıxara bilər\nXarici siyasətin qapalı olmasının zəruriliyini iddia edən azərbaycanlı məmurlardan fərqli olaraq ABŞ-ın yeni administrasiyası artıq növbəti dövr üçün xarici siyasətin konturlarını açıqlayıb. Qısa müddət ərzində ABŞ prezidentinin bir neçə ölkəyə səfəri planlaşdırılır.\nBurada ən çox maraq doğuran Türkiyə və ona verilən qiymətdir. Yenidən ABŞ siyasətində nüfuzu artan Z.Bjezinskinin prezident üçün hazırladığı məsləhətlər paketində bununla bağlı müəyyən detallar aşkarlanıb.\n«Soyuq müharibə» bitəndən sonra Türkiyənin ABŞ üçün əhəmiyyətinin azaldığını iddia edən ekspertlərin rəyinə rəğmən indi bu prosesin əksi baş verir. Məsələ bundadır ki, regionda Türkiyədən başqa güclü, həm demokratik dövlət yoxdur. Məsləhətlər paketində məhz bu amil özünü büruzə verir. Hiss olunur ki, son dövrdə Türkiyənin Rusiya ilə əməkdaşlığı ABŞ-ın bir o qədər də xoşuna gəlmir. Zbiqnev Bjezinskiyə görə, Türkiyə qeyri – demokratik dövlətlərlə əməkdaşlıq etməməlidir. Bu əsas şərtlərdən biri kimi xüsusilə qabardılır.\nTürkiyəyə verilən önəm artsa, bu, Azərbaycan üçün də yaxşı nəticələrə gətirib çıxara bilər. Necə deyərlər, dostun güclüdürsə, sən də güclənə bilərsən. Türkiyə həm də NATO üzvü olan ölkədir. Sadəcə Türkiyə son vaxtlar Ermənistan amilindən ehtiyat edərək bir qədər ABŞ-dan kənarlaşmışdı. Bu amillə bağlı olaraq qeyd etmək lazımdır ki, yeni ABŞ prezidentinə də seçki dövründən fərqli olaraq bu dəfə 1915-ci il hadisələrinə toxunmamaq tövsiyə olunub. Çox güman ki, elə belə də olacaq.\nNamizədlər siyasi xal qazanmaq üçün çoxlu vədlər verirlər, ancaq seçki bitəndən, artıq fəaliyyətə başlayandan sonra bu vədlərin bir hissəsi unudulur. Siyasətçilər bir qayda olaraq dediklərini etmir, etdiklərini isə demirlər. Siyasətdə belə hallar olur.\nTəbii ki, səfər tamamilə Türkiyə ilə məhdudlaşmır. NATO-nun yaranmasının 60 illiyi, 20-lərlə görüş də protokolda öz əksini tapıb. Amma əsas məsələ Türkiyənin ABŞ siyasətində hansı rolu oynayacağının aydınlaşmasıdır.\nBu isə yaxın günlərdə bilinəcək...


Dünya insanlarını Azərbaycanla tanış etmək üçün ən uğurlu vasitə\nGÜNDƏM 10 iyn 2021, 17:17\nAzərbaycanda daha bir mötəbər idman yarışı - futbol üzrə Avropa çempionatının dörd oyunu keçiriləcək.\nBu, indiki məqamda təkcə Azərbaycanın mötəbər beynəlxalq tədbirlərə ev sahibliyi etmək üçün hansı imkanlara malik olmasının nümayişi deyil. Söhbət ondan gedir ki, Azərbaycan müharibədən çıxmış bir ölkədir. İstənilən ölkə üçün insan itkiləri ilə müşahidə olunan müharibə həm də böyük maliyyə xərcləri tələb edir və sonra həmin ölkənin toparlanması, iqtisadi gücünü bərpa etməsi böyük zaman istəyir.\nAzərbaycan nümunəsində nə baş verir?\nMüharibədən cəmi 6 ay ötüb. İşğaldan azad olunan Qarabağda böyük quruculuq işləri başlayıb, bir yandan müharibənin, digər yandan pandemiyanın iqtisadiyyata vurduğu zərər aradan qaldırılır. Əhalinin güzəranında mənfiyə doğru dəyişmə yoxdur. Bununla yanaşı, Azərbaycan beynəlxalq tədbirləri uğurla təşkil edən ölkə kimi yenidən meydandadır.\nÖtən həftə yekunlaşan Formula 1 yarışının ardınca ölkəmiz dünya əhəmiyyətli daha bir yarışa ev sahibliyi etmək missiyasını həyata keçirəcək. Bütün bunlar Azərbaycanın gücünü, qüdrətini, sürətli toparlanma qabiliyyətini bütün dünyaya nümayiş etdirir.\nGörünən odur ki, beynəlxalq yarışların təşkilatçılarının Azərbaycanın gücünə və potensialına olan inamı, etimadı azalmayıb, əksinə daha da artıb. Bunun kökündə ölkəmizin indiyə qədər gənc dövlət olmasına baxmayaraq, 2012-ci ildə Eurovision, 2015-ci ildə Birinci Avropa Oyunları, 2016-cı ildə Dördüncü İslam Həmrəylik Oyunları, Formula 1 Bakı Qran Prisi və başqa bu kimi beynəlxalq tədbirlərə yüksək səviyyədə ev sahibliyi etməsi kimi mühüm amil dayanır. Zaman isbat edeib ki, Azərbaycan təşkilatçılıq baxımından bu sahədə böyük təcrübəsi olan ölkələrdən geri qalmayıb. Tam əksinə, təşkilatçılıq nöqteyi-nəzərdən yeni-yeni nümunələr yaradıb. Və mötəbər yarışların davamlı olaraq ölkəmizə salınması faktı Azərbaycanın qısa müddətdə bu sahədə əldə etdiyi uğurlu təcrübənin göstəricisidir.\nBu gün ən mötəbər idman qurumlarının nüfuzlu beynəlxalq yarışlara ev sahibliyi hüququnu tərəddüd etmədən ölkəmizə verməsinin kökündə dayanan digər amillər də var. Azərbaycanın ən sabit ölkə olması, cinayətkarlığın aşağı səviyyəyə düşməsi faktı da bu kimi məsələlərdə önəmli yer tutur. Azərbaycanın dünyada nüfuzunun artması, onun yüksək səviyyəli iqtisadi, siyasi, humanitar mərkəzə çevrilməsi də nəzərdən qaçmamalıdır. Bugünkü Azərbaycan müasirlik, sabitlik, təhlükəsizlik, infrastuktur və s. göstəricilər baxımından ən öndə gedən dövlətlər sırasındadır.\nBundan başqa, yüzlərlə ölkədə canlı yayımlanan bu tədbirlər yalnız idman yarışı kimi önəm daşımır. Bu, Azərbaycanın imkanlarının dünyaya tanıdılması üçün ən uğurlu platformadır. Dünya səviyyəli tədbirlərin Azərbaycanın, onun inkişaf səviyyəsinin, turizm potensialının dünyada təbliği baxımından əhəmiyyəti əvəzedilməzdir. Ölkəmizdə turizmin inkişafı ilə bağlı yeni imkanlar yaranıb; cənnət adlandırdığımız Qarabağ azadlığa qovuşub. Bu ərazinin turizm baxımından önəmi barədə əlavə nəsə demək yersizdir. Qalır, əsl sahibinə qayıdan Azərbaycanın daha bir cənnət guşəsinin-Qarabağın dünyaya tanıdılması. Bu baxımdan ölkəmizin ev sahibliyi etdiyi beynəlxalq tədbirlər xüsusi rola malikdir. Belə yarışlarda bütün dünyanın diqqəti gənc dövlət olan Azərbaycana yönəlir.\nÖtən illərin təcrübəsi isbat edib ki, bu kimi yarışlar ölkəmizə turist axınına ciddi təkan verib. Məsələn, 2015-ci ildə keçirilmiş Avropa Oyunlarından sonra və 2016-cı ildə keçirilmiş birinci Formula 1 yarışından sonra Azərbaycana gələn turistlərin sayında təqribən 22 faiz artım baş verib. 2017-ci ildə baş tutan İslam Həmrəyliyi Oyunları isə müsəlman ölkələrindən gələn turistlərin sayının kəskin artımına şərait yaratmışdı. Bütün bunlar ölkəmizin xidmət sektoruna hansı məbləğdə vəsaitin daxil olmasını təsəvvür etməyə tam imkan verir.\nDeməli, ölkəmizə gələn turistlərin sayının artması Azərbaycanın beynəlxalq tədbirlərə ev sahibliyi etməsi ilə sıx əlaqəlidir. Bu tədbirlər dünya insanlarını Azərbaycanla tanış etməkdə ən uğurlu vasitə kimi çıxış edir.


Belarus dövlət telekanalı yayımı dayandırdı - AranXəbər - Ən son region və Azərbaycan xəbərləri\nBelarus dövlət telekanalı “Belarus-1” dünənki yayımı təkrar translyasiya edir.\nAranxeber xəbər verir ki, yayım proqramlarında “təkrar” qeyd olunur.\n“Belteleradio” şirkətinin mətbuat xidmətinin zənglərə cavab vermədiyi bildirilir.\nYanvarın 20-dən indiyə qədər Türkiyə ordusunun müxalif Azad Suriya Ordusu ilə birgə Suriyanın Afrində həyata keçirdiyi “Zeytun budağı” əməliyyatı nəticəsində 3089 terrorçu zərərsizləşdirilib. aranxeber.com-ın APA-a istinadən verdiyi məlumata görə, bunu bu gün Türkiyə prezidenti Rəcəb Tayyib Ərdoğan bildirib. R. T. Ərdoğan deyib ki, Afrin bölgəsində 800 kv.km ərazi terrorçulardan təmizlənib: “Türkiyə “Fərat qalxanı” əməliyyatı nəticəsində […]


Özünü yandıraraq evlilik təklif etdi — FOTOLAR - MINVAL.INFO\nBöyük Britaniyada qəribə evlilik təklif edilib.\nFoxnews.com xəbər verir ki, 52 yaşlı dublyor aktyor Riki Aş özünü yandıraraq 48 yaşlı sevgilisi Ketrin Dobsona evlilik təklif edib.\nO, filmlərdə istifadə edilən zərərsiz atəşlə özünü yandırıb. Bununla da döyüş filmlərində təhlükəli səhnələri canlandıran dublyor koronavirusla mübarizə aparan tibb bacısı olan sevgilisini təəccübləndirməyə çalışıb.\nSevgilisi onun bu təklifinin mükəmməl olduğunu deyib:\n“Həm qorxdum, həm də təsirləndim”.(oxu.az)\nTarix: 2020/08/13 11:59\nBir oğlu Azərbaycan, digər oğlu Türkiyə millisində – Ata fəxr edir\nAzərbaycan millisinə dəvət alan Ozan Can Kökçünün qardaşı Orkun Kökçü Türkiyə yığmasına çağırıldı.\nGəncin beynindən orada 17 il yaşamış canlı qurd çıxarılıb – FOTO/VİDEO\nÇində kişinin beynindən 13 santimetrlik canlı qurd çıxarılıb. Parazit onun beynində 17 il yaşayıb.\nAvrokuboklarda yeni rekord – Bir oyunda 27 penalti!\nİrlandiyanın ”Şemrok Rovers” və Finlandiyanın ”İlves” komandaları arasında keçirilmiş UEFA Avropa Liqasının I təsnifat mərhələsinin oyununda yeni\nDünyanı heyrətə gətirən ƏNƏNƏ: Müsəlman qadın kişinin çiyninə toxunub…\nDünyanın müxtəlif yerlərində müxtəlif xalqların müxtəlif ənənələri var. Bu fərqli və maraqlı ənənələr zaman-zaman təəccüb doğura bilər.\nBakıda bu villa 13 milyona satılır – FOTO\nAzərbaycanın əmlak bazarında olduqca baha qiymətə bağ evləri və villaların satışına rast gəlinir.\nABŞ-ın narkotik bazarında at çapan El Çapo – Yoxsul ailənin milyarder oğlunun həyat hekayəti\nOnun əsl adı Xoakin Qusmandır, amma o, daha çox El Çapo ləqəbi ilə tanınır.


Taxi Plus *5111\nTaksi Plus, nəqliyyat sektorunda xidmət göstərən tam avtomatlaşdırılmış şirkətdir. Müştərilərimizə İsveçrə saatları keyfiyyətinə uyğun yüksək keyfiyyətli xidmət təqdim edirik.\nTaksi Plus komandası şirkətin xidmətlərini * 5111 çox kanallı telefon nömrəsindən istifadə etməklə həyata keçirir. Bizim üçün üç əsas iş amili vacibdir - keyfiyyət, dəqiqlik və nəzakət. Bakıda taksi bir lüks deyil, gündəlik zərurətdir.\nTariflərimiz rahatlığı, dəyəri və potensialını dəyərləndirənlər üçün nəzərdə tutulmuşdur. Ünvana operativ çatmanız, xidmətin yüksək səviyyədə təmin edilməsi, sürücülərin peşəkar xidmət aparması və.s üçün şirkətimizdə bu sahədə uzun müddət iş təcrübəsi olan mütəxəssislər çalışır. Sifarişlər təcrübəli dispetçerlər tərəfindən qəbul edilir. Sürücülərimiz peşəkar və təcrübəli insanlardır. Nəticə olaraq mümkün qədər qısa müddətdə və maksimum rahatlıqla istədiyiniz yerə taksi alıb istifadə edə bilərsiniz.\nTaksi Plus Bakı və regionda geniş çeşidli yüksək keyfiyyətli və etibarlı xidmət göstərir. İnanırıq ki, dünyanın ən inkişaf edən paytaxtlarından olan Bakıda taksi xidməti hər kəs üçün əlçatan olmalıdır. Biz xidmət göstərərkən müştərilərin arzu və istəklərini nəzərə alırıq. Biz işimizə çox diqqətlə yanaşır və müştərilərimizin hər birinə kömək etməkdən məmnun oluruq.\nRespublikanın rayonlarına səyahət etmək və ya hava limanına getmək üçün xüsusi avtomobillərimiz təqdim olunur. Həmçinin digər ölkələrdən gələn qonağlarınızın qarşılanması və lazımi ünvanlara çatdırılması üçün bizə sifariş versəniz, siz və qonağlarınız şirkətin faliyyətindən tam razı qalacağsınız.\nYüksək texnologiyalar və tam avtomatlaşdırma prosesində tıxaclarla olan vəziyyətə nəzarət mümkünləşib. Bakıda bir çox taksi xidməti bu problemə diqqət yetirmir və sonradan müştərilərini itirir. Biz çox ciddi olaraq yollarda tıxacların işimizə minimal təsirini həyata keçiririk. Dispetçer xidməti real vaxta uyğun olaraq Bakıda yolların vəziyyətinə nəzarət edir və sürücülərə məlumat ötürür.\nOnların peşəkarlığı sayəsində sürücülərimiz ən qısa müddətdə sərnişinləri ünvana çatdırırlar. Marşrut ən qısa zamanda sistem proqramı ilə hesablanır. Şirkətimiz olduqca gənc olmasına baxmayaraq bu sahədə bütün yenilikləri və nailiyyətləri əldə etməyi bacarıb. Biz müxtəlif növ xidmətlər təqdim edirik: Taksi, Minibus, Kuryer, və daha çox xidmətlər. Şirkətimiz respublikada fəaliyyət göstərən şirkətlərə xüsusi təkliflər təqdim edir.\n1. Hər klassda avtomobillər təqdim edirik.\n2. Müştəri gedəcəyi yeri dəqiq bilməsə belə sifariş qəbul edirik.\n3. Ünvana vaxtında avtomobil göndəririk.\n4. Dispetçer dəqiqliyini təmin edirik.\n5. Dürüst tarif planları təqdim edirik.\n6. Təcrübəli sürücülərlə çalışırıq.\n7. Xüsusi paketlər yaratmışıq(Dayə xidməti, ailə xidməti, şəxsi sürücü xidməti).\nŞirkətimizin xidmətlərindən istifadə etməyi təklif edirik. İşimizdən razı qalacağınıza əminik və düşünürük ki, "Taksi belə olmalıdır!" Şəhərin ritmi ilə yaşayarkən Taksi Plus xidmətindən istifadə edin! Şirkətimizlə əməkdaşlıq üçün zənglərinizi gözləyirik.\nCopyright © 2018 Home Service Plus LLC. All Rights Reserved | Design by Nadir Gafarly


Qəhvəni belə içmək ölümlə nəticələnə bilər... - Qoz.Az\nSəhər qəhvəaltısı əvəzinə qəhvə içmək çox böyük səhvdir. Qəhvənin faydaları ilə yanaşı ziyanı da var. Xüsusən də ac qarına qəhvə içmək çox ziyandır. Mədə turşusu qəbul edilən qidaların parçalanmasını və həzmini təmin edir. Əgər acsınızsa, mədə boş və turşu ilə doludur. Ac qarına içilən qəhvə isə mədənin turşu balansını dəyişir. Nəticədə qarın ağrısı yaranır və problemlər üzə çıxa bilər. Bundan başqa xərçəng hüceyrələri turşulu şəraitdə daha tez inkişaf edir. Boş mədəyə içilən qəhvə isə xərçəngə “gəl-gəl” deyir.\nAc qarına içilən qəhvə yorğunluq verir. Oyanan kimi içilən qəhvə isə kortizol və adrenalin səviyyəsini artırır. Bunun nəticəsində isə gün ərzində əsəbi və gərgin oluruq. Aparılan tədqiqatlar sübut etdib ki, qəhvə iştahın itməsinə səbəb olur. Amma orqanizm bir səhər yeməyinin enerjisinə ehtiyac duyur.\nQəhvə orqanizmdə suyun əmilməsini sürətləndirir və həddən artıq qəhvə içmək sinirləri hissiz edir. Müntəzəm olaraq acqarına qəhvə içmək qan təzyiqini artırır. Əgər qan təzyiqi xəstəliyiniz varsa, çox diqqətli olun. Bundan başqa ac qarına və müntəzəm olaraq içilən qəhvə dərmanların təsirini də azaldır.


Cempionlar Liqasinda ilk 1/4 finalcilar melum oldu - Azadliq Xeber\nCempionlar Liqasinda ilk 1/4 finalcilar melum oldu\n"Çempionlar Liqasında ilk 1/4 finalçılar məlum oldu"\n2018-03-07T01:39 xeber – UEFA Çempionlar Liqasında ilk 1/4 finalçılar müəyyənləşib. Sputnik Azərbaycan-ın məlumatına görə, 1/8 finalın ilk cavab qarşılaşmalarında “PSG” ilə “Real” və “Liverpul”la “Porto” rastlaşıblar.\nÖz meydançasında “Real”ı qəbul edən “PSG” növbəti mərhələyə adlamaq üçün azı 2 top fərqi ilə qalib gəlməli idi. Lakin oyun parislilərin istədiyi kimi keçməyib. Hesabı 51-ci dəqiqədə Kriştianu Ronaldu açıb. Kavano 71-ci dəqiqədə cavab topu vursa da, 80-ci dəqiqədə Kazemiro yenidən ispaniyalıları irəli çıxarıb. Bu hesab oyunun sonunadək dəyişməyib — 1:2.\nBu cütlükdən növbəti mərhələyə “Real” vəsiqə əldə edib. Madridlilər ilk görüşdə də qalib gəlmişdilər — 3:1.\nDigər görüşdə İngiltərədə “Liverpul”la “Porto” qarşı-qarşıya gəliblər. İlk görüşdə böyük hesabla (5:0) qalib gəlmiş İngiltərə klubu ikinci oyunda özünü əziyyətə salmayıb. Görüş qolsuz bərabərliklə qurtarıb — 0:0.\nBeləliklə, “Liverpul” növbəti mərhələyə vəsiqə qazanıb.


xəstəlik vaxtı gecikə bilər\nBədəniniz bu əlamətlərlə kömək istəyir! Bu əlamətləri bilməklə, xəstəliklərdən vaxtında və asanlıqla yaxa qurtara bilərsiniz!\nBədəniniz bu əlamətlərlə kömək istəyir! Bu əlamətləri bilməklə, xəstəliklərdən vaxtında və asanlıqla yaxa qurtara bilərsiniz!. İnsan orqanizmi ilə eyni vaxtda bir-birindən asılı olmayaraq tez-tez göstərir ki, çoxsaylı proseslər\n"Mövsümü olmayan meyvə-tərəvəzlər ciddi xəstəliklərə səbəb ola bilər" - Həkim rəyi\nPiştaxtalarda mövsümündən asılı olmayaraq istənilən meyvə-tərəvəzi tapmaq olar. Həkimlər bildirir ki, belə məhsullar orqanizm üçün təhlükəlidir. Məsələ ilə bağlı həkim qastroentroloq Habil Hüseynov -a açıqlamasında bildiri\nHavalar soyuduqca insan orqanizmi də təbii olaraq üşüyür. Buna görə də qalın geyinir, istilik sistemlərini işə salırıq ki, bədənimiz qızınsın. Amma elə insanlar var ki, daim əl və ayaq nahiyələri buz kimi soyuq olur. Hətt\nBir çox insanlar gecə saatlarında yemək yeməyi vərdiş edib. Lakin bu olduqca ziyanlı vərdişdir. Tək ona görə deyil ki, kökəlməyə səbəb olur. Zee News xəbər verir ki, Meksika Universitetinin alimləri aşkar ediblər ki, gec\nxəstəlik vaxtı gecikə bilər melumatlari 2020, xəstəlik vaxtı gecikə bilər haqqinda melumat , xəstəlik vaxtı gecikə bilər xeberleri, xəstəlik vaxtı gecikə bilər haqqinda ətraflı xanim.az saytında öyrənə bilərsiz\ngeyimler son xeberler yemek reseptleri kosmetoloq hamiləlik qızlıq pərdəsi necə açılır infeksion xestelikler qadinin arxadan olmasi qadini ehtiraslandiran sozler xeberler kosmetika ne etmek olarki kişi seksden zövq alsın hamiləliyin telefo


28 May Azərbaycan tarixinin şanlı səhifəsidir - AZƏRTAC – Azərbaycan Dövlət İnformasiya Agentliyi\nAzərbaycan xalqının tarixi olduqca qədimdir. Hətta minilliklər öncə belə indi yaşadığımız torpaqlarda ulu babalarımızın yaşamasını təsdiq edən xeyli tarixi faktlar, sübutlar var. Son minillikdəki tariximizə aid xeyli yazılı mənbələrimiz də mövcuddur. Bu dövr ərzində bizim Xaqani, Nizami, Sührəverdi, Nəsimi, Füzuli, Tusi və başqaları kimi dünya elminin, ədəbiyyatının zirvələri olan şəxsiyyətlərimiz yetişib. Belə böyük dühalar xalqımızın potensialından, dünya xalqları arasındakı yerindən, mənəvi zənginliyindən xəbər verir.\nBu sətirlər AMEA Azad Həmkarlar İttifaqının sədri, hüquq üzrə elmlər doktoru, professor Habil Qurbanovun 28 May – Respublika Gününə həsr olunmuş məqaləsində yer alıb. AZƏRTAC məqaləni təqdim edir:\nTəbii ki, tarixi köklərimiz bütün türk dünyası ilə bağlıdır. Amma Azərbaycanın ayrıca bir dövlət kimi formalaşmasında, inkişaf etməsində Şah İsmayıl, Nadir şah dövrünün ayrıca, fövqəladə bir rolu var. Bu dövrlər ərzində xalq öz dövlətçilik qüdrətini də ortaya qoydu. Bizim bir çox xalqların həsəd apara, örnək ala biləcəyi tariximiz var. Amma təəssüf ki, XIX əsrdə Azərbaycanın tarixi ciddi təzyiqlərə məruz qaldı və biz XX əsrin əvvəllərində arzuolunmaz bir vəziyyətə düşmüşdük. Artıq Azərbaycan xalqı bir neçə yerə parçalanmışdı. Öz torpaqlarımızda bizə qənim kimi bir erməni bəlası yetişdirilib inkişaf etdirilirdi. Xalq başdan-başa bir cəhalət içində idi. Mühüm şəhərlərimizdən biri olan Bakı şəhəri tamamilə başqa millətlərin xeyli çoxluq təşkil etdiyi bir məskənə çevrilmişdi. Bakı nefti, təkrarsız gözəl təbiətimiz, münbit torpaqlarımız bir çox xarici dövlətləri Bakı uğrunda mübarizəyə cəlb etmişdi. Azərbaycanı əldə etmək, bölüşdürmək üçün müxtəlif planlar qurulurdu. Rusiyada gedən siyasi proseslər, Rusiya dövlətinin zəifləməsi ilə yaranan xaotik vəziyyət Azərbaycan uğrunda mübarizə aparanları daha da şirnikləndirirdi. Azərbaycanın başının üstünü çox qorxulu qara buludlar almışdı. Amma çox yaxşı ki, Azərbaycanda o zaman sayca az olsa da, xeyli qeyrətli, qüdrətli, müasir dövrün gedişatını dərindən təhlil edə bilən, siyasi proseslərdə düzgün mövqe tuta bilən insanlarımız da var idi. M.F.Axundov, H.B.Zərdabi ənənələri işığında formalaşan bu yeni nəslin Ə.Hüseynzadə, Ə.Ağaoğlu, M.Sabir, C.Məmmədquluzadə, Ü.Hacıbəyov, Ə.Haqverdiyev, H.Cavid, C.Cabbarlı kimi nümayəndələri ilə yanaşı, M.Ə.Rəsulzadə, N.Yusifbəyli, Ə.Topçubaşov və onlarla başqaları kimi xeyli siyasi hazırlıqlı, təfəkkürlü gəncləri də yetişmişdi.\nBu insanlarımızın yetişməsində həmin dövrün mühiti, Rusiyada, Avropada gedən proseslərlə yanaşı, Azərbaycan xalqının öz mədəniyyətinin potensialı da böyük rol oynadı. Onların dini məktəblərdə, mədrəsələrdə aldıqları ciddi təhsil, yiyələndikləri həqiqi islami dəyərlərlə yanaşı, o dövrdə yayılan türkçülük, müasirlik dəyərləri, bu üç dəyərlər sisteminin ahəngdar olaraq birləşməsi həmin gənclərin vətənpərvərliyinin, milli iradələrinin, qabaqcıl dünyagörüşlərinin formalaşmasına kömək etdi. Belə bir nəslin yetişməsi, o zaman gedən proseslər XX əsrin əvvəlini tariximizin ən şanlı, qiymətli dövrlərindən biri kimi adlandırmağa əsas verir. Məhz həmin gənclərin hesabına o dövrdə xalqımız başsız, sahibsiz qalmadı. Məhz onların hesabına 1918-ci il mayın 28-də 114 min kvadratkilometr ərazisi olan Azərbaycan Xalq Cümhuriyyəti quruldu. Bu ərazinin tərkibində indiki qondarma Qarabağ problemi yox idi.\nBeləliklə, Zaqafqaziya seymi dağılandan sonra azərbaycanlılar, gürcülər və ermənilər öz müstəqilliyini elan etdilər. Amma o dövrün siyasətini formalaşdıran güc mərkəzlərinin gürcülərə, ermənilərə olan münasibəti ilə azərbaycanlılara olan münasibəti eyni deyildi. Belə bir tarixi şəraitdə, öz müstəqilliyini elan edə bilmək, dərhal böyük quruculuq işlərinə başlamaq, beynəlxalq münasibətlər qurmaq böyük zəka və iradə tələb edirdi. Həmin insanların həyatı, fəaliyyəti barədə toplanan məlumatları öyrəndikcə onların öz şəxsi həyatlarını xalq işinə qurban verdiklərinin şahidi oluruq.\nRusiyada 1917–ci ilin fevralında baş vermiş inqilab nəticəsində - Çar hakimiyyəti, imperiya devriləndən sonra ölkədə böyük bir xaos yarandı. Həmin dövr olduqca həlledici bir dövr idi. İndiyə qədər imperiyanın tərkibində, çarizmin məhdudiyyətləri içində yaşayan xalqların hamısı öz talelərini müəyyənləşdirmək üçün yollar axtarırdılar. Bu dövr həlledici bir dövr idi, səhv atılan hər bir addımın ağır nəticələri ola bilərdi. Ona görə də həmin dövrdə xalqımızın belə layiqli nümayəndələrinin olması Azərbaycanın gələcək taleyində çox mühüm rol oynadı. Mayın 28-də elan edilən Azərbaycan Xalq Cümhuriyyəti müsəlman Şərqində ilk dünyəvi demokratik dövlət idi. Məmməd Əmin Rəsulzadənin ideoloqu olduğu, əsasını qoyduğu bu dövlət türk və islam dünyasında ilk parlament respublikası, ilk demokratik, hüquqi və dünyəvi bir dövlət idi. Ən mühümü isə o idi ki, bu dövləti idarə etmək üçün yüksəksəviyyəli kadrlar var idi. Azərbaycanın müxtəlif bölgələrində doğulub boya-başa çatmış bu kadrlar hamısı gənc, savadlı, yüksək intellektli və ilk növbədə xalqını, millətini sevən, öz həyatlarını xalqın yolunda qurban verməyə hazır olan insanlar idi. Böyük liderlik keyfiyyəti olan Məmməd Əmin Rəsulzadə, öz intellekti, mənəvi zənginliyi, analitik təfəkkürü, iradəliliyi ilə seçilirdi. Azərbaycan müvəqqəti hökumətinin ilk başçısı olan Fətəli xan Xoyski Rusiya İmperiyası II Dövlət dumasının deputatı, Zaqafqaziya Komissarlığı nəzdində Xalq Maarif Komissarı, Zaqafqaziya Demokratik Federativ Respublikasında Ədliyyə naziri (1918) olmuşdu. Azərbaycan Xalq Cümhuriyyəti Parlamentinin Sədri (1918-1920) olmuş Əlimərdan bəy Topçubaşov təcrübəli diplomat, hüquqşünas idi. Çar Rusiyasında Birinci Dövlət Dumasının (1905), Bakıda Müsəlman Milli Şurasının Müvəqqəti İcraiyyə Komitəsinin üzvü olmuşdu. Hökumətin tərkibinə daxil olan Xosrov bəy Sultanov, Məmmədhəsən Hacınski, Nəsib bəy Yusifbəyli, Xəlil bəy Xasməmmədov, Məmməd Yusif Cəfərov, Əkbər ağa Şeyxülislamov, Xudadat bəy Məlik-Aslanov, Camo bəy Hacınski və başqa məmurlar, parlament üzvləri o dövrün çox qabaqcıl ziyalıları idi.\nOnlar qısa bir zamanda, milli ordu, milli pul, milli bank, universitet, bir çox demokratik təsisatlar yaratdılar. İqtisadiyyatın yüksəlişi üçün mühüm tədbirlər həyata keçirdilər. Ciddi beynəlxalq əlaqələr qurdular, Azərbaycanın bütün dünyada rəsmən tanınmasını təmin etdilər. Azad seçkilər keçirilməsinə nail oldular. İlk dəfə qadınların seçim hüququnu tanıyan və qadın–kişi bərabərliyini təmin edən qərarlar qəbul etdilər. Azərbaycanın üç rəngli bayrağını və gerbini, himnini qəbul etdilər.\nTəəssüf ki, o zaman qazanılan müstəqilliyin ömrü cəmi 23 ay oldu. Amma bu qısa zaman da xalqın taleyində çox böyük rol oynadı. Şimali Azərbaycanda hüdudları məlum olan bir dövlət müəyyənləşdi. Əhalidə böyük ruh yüksəkliyi yarandı. İnsanlarda milli şüur inkişaf etdi. Bu doğma dövlət devrilsə belə, insanların şüurunda müstəqillik bir reallıq kimi formalaşdı. Əgər ərazisi 114 min kvadratkilometr olan Azərbaycan Xalq Cümhuriyyəti olmasaydı, 1920–ci ildə bolşeviklər Azərbaycanı işğal edəndə onun başına nə oyunlar açacaqdılar, bunu təsəvvür etmək belə ürək ağrıdır.\n1991–ci ildə SSRİ süqut etdiyi zaman artıq insanların şüurunda yaxın zamanlarda mövcud olmuş müstəqil bir dövlət obrazı yaşayırdı. Bu obraz insanlara müstəqillik yolunda daha konkret inamlı addımlar atmağa kömək etdi. 1988–ci ildə Sovet rejimi tərəfindən edilən haqsızlıqlara qarşı xalqı meydanlara tökən, bununla da SSRİ–nin bünövrəsinin laxlamasında mühüm rol oynayan mübarizə aparmasında da həmin obraz mühüm rol oynadı.\nXalqımızın ulu öndəri Heydər Əliyev 28 mayda elan olunmuş müstəqil dövlətimizə olduqca yüksək qiymət verirdi. Həmin dövlətin üçrəngli bayrağını ölkəmizdə ilk dəfə rəsmi olaraq Naxçıvanda qaldıran dahi liderimiz bununla özünün Azərbaycan Xalq Cümhuriyyətinə olan rəğbətini də nümayiş etdirdi. Azərbaycanın Prezidenti olduğu dövrdə də həmin müstəqil dövlətimizin qəbul etdiyi dövlət atributlarının – bayrağın, gerbin, himnin eyni ilə qalmasının tərəfdarı oldu. Hər il mayın 28-nin müqəddəs bir gün kimi qeyd olunması rəsmi olaraq davam etdi. O dövrdə xalqımızın müstəqilliyi uğrunda çalışmış bütün siyasi liderlərin hər biri indi də dərin hörmətlə xatırlanır, yad edilir. Onların adları fəxr ilə çəkilir, müxtəlif ünvanlara verilir.\nPrezident, xalqın böyük ehtiramını qazanmış İlham Əliyev də ulu öndər Heydər Əliyevin ənənələrini davam etdirir. Dövlətimizin başçısı 2017-ci il mayın 16-da Azərbaycan Xalq Cümhuriyyətinin 100 illik yubileyi haqqında Sərəncam imzalayıb, 2018–ci il 10 yanvar tarixli digər Sərəncamı ilə 2018-ci il “Azərbaycan Xalq Cümhuriyyəti İli” elan edilib. Bu sərəncamlara uyğun olaraq yerinə yetirilən möhtəşəm tədbirlər insanların milli şüurunun, vətənpərvərlik hisslərinin daha da yüksəlməsinə səbəb olub.\nAZERTAG.AZ :28 May Azərbaycan tarixinin şanlı səhifəsidir


Putin Paşinyanı "iqnor" edir / İstipress\nPutin Paşinyanı "iqnor" edir\n27 Sentyabr, 2019 11:46 | Siyasət | Baxış sayı: 238\nRus lider reytinqi düşən erməni nazirlə görmək istəmir\nErmənistan baş nazirinin reytinqi yenidən kəskin düşüb. Ötən il baş nazir postuna seçildikdən sonra Nikol Paşinyan müntəzəm olaraq sorğular keçirərək öz populyarlığını yoxlayırdı. İlk vaxtlar onun reytinqi yüksək olub. Lakin bu uzun sürmədi. Bir neçə aydan sonra Paşinyan öz populyarlığını itirməyə başladı.\n“Qraparaq” əhali arasındakı növbəti sorğunun nəticəsini elan edib. Bu nəticələrə görə, Paşinyanın reytinqi 25 faizə düşüb. Bir ay bundan öncə bu rəqəm təqribən 40 faiz idi. Güc sturukturları rəhbərlərinin qalmaqallı istefaları, eləcə də ermənilərin böyük ümid bəslədikləri ABŞ səfərinin iflası buna səbəb olan amillərdəndir.\nİndi ermənilər Rusiya prezidenti Vladimir Putinin səfərini gözləyirlər. Paşinyanın Kreml qarşısında yaltaqlanmasına baxmayaraq iki ölkə arasındakı münasibətlər o qədər də yaxşı deyil. Putinin səfərindən də yaxşı heç nə gözləmək lazım deyil. Rusiyalı ekspert Yevqeni Mixaylov belə deyir. Onda olan məlumata görə, İrəvan səfəri zamanı Putin və Paşinyan arasında ikitərəfli görüş planlaşdırılmayıb. Mixaylovun fikrincə, Putin erməni naziri diplomatik etiketin imkan verdiyi qədər "iqnor" edəcək.


Beynəlxalq əməkdaşlıq əlaqələri genişlənir - serqqapisi.az\nBeynəlxalq əməkdaşlıq əlaqələri genişlənir\nNəşr edilib 08.11.2017 09:11 |\nTələbə və elm işçilərinin beynəlxalq mübadiləsi ilə məşğul olan və bu sahədə dünyanın ən böyük təqaüd təşkilatı sayılan Alman Akademik Mübadilə Xidmətinin əməkdaşları Naxçıvan Dövlət Universitetində olublar. Beynəlxalq münasibətlər və xarici dillər fakültəsində təşkil edilən görüşdə qonaqları salamlayan universitetin rektoru, AMEA-nın müxbir üzvü Saleh Məhərrəmov mərkəzin fəaliyyətinin və əməkdaşlıq əlaqələrinin əhəmiyyətindən danışıb.\nXidmətin Bakı Məlumat Mərkəzinin direktoru Stefani Düfo vurğulayıb ki, Azərbaycanda 1997-ci ildən fəaliyyət göstərən qurum dünyada 60-dan artıq ölkədə 15 xarici nümayəndəlik, 56 məlumat mərkəzi və 500-dən artıq lektor və dil mütəxəssisləri ilə təmsil olunur. Alman Akademik Mübadilə Xidmətinin əsas fəaliyyəti tələbələrin və elmi işçilərin mübadiləsi ilə Almaniyanın xarici ölkələrlə akademik münasibətlərinin dəstəklənməsidir. Xidmətin Bakı Məlumat Mərkəzi regionlarda yerləşən ali təhsil müəssisələri ilə əməkdaşlıq etməkdə maraqlıdır. Əvvəlki layihələrdə təkcə alman dili ixtisasında oxuyan tələbələrə üstünlük verilirdisə, bu gün artıq layihə çərçivəsində ingilis dilli təhsil proqramlarına da yer verilir. İl ərzində tələbə və müəllimlər üçün müxtəlif mövzularda seminarlar və yay məktəbləri təşkil edən Bakı Məlumat Mərkəzi tərəfindən təqaüdlü təhsil proqramları da irəli sürülür.\nSonda tələbələrin mərkəzin iş prinsipi ilə əlaqədar sualları cavablandırılıb, mərkəzin fəaliyyətini dolğun əks etdirən broşürlər paylanılıb.


“Yurd”çuların “möhtəşəm” tarixinə ekskursiya\n17 Yanvar 2014 11:31\nBir zamanlar AXC tərkibində, hazırda isə müstəqil partiya kimi fəaliyyət göstərən Müsavat və AXCP arasındakı qarşıdurma davam edir. Tərəflər bir-birini ən şiddətli şəkildə təhqir edir, köhnə palan içi tökməklə ziddiyyətli məqamları qabardırlar.\nTəbii ki, didişmələrdə “Yurd” birliyi məsələsindən yan keçilmir, bu haqda da müəyyən fikirlər gündəmə gətirilir. Yeri gəlmişkən, bu günlərdə əlimizə “XALQ CƏBHƏSİNİN "YURD" HƏQİQƏTLƏRİ” adlı kitab keçib. Kitab Azərbaycan Xalq Cəbhəsi Partiyası Ali Məclisinin 07 iyul 2002-ci il tarixli qərarına əsasən nəşr edilib. Qeyd edək ki, "XALQ CƏBHƏSİNİN "YURD" HƏQİQƏTLƏRİ Azərbaycan Xalq Cəbhəsi Partiyası daxilindəki «Yurd» İctimai Birliyinin pozuculuq fəaliyyətini yoxlayan Xüsusi Komissiyanın hesabatı" AXCP Ali Məclisinin 03 sentyabr 2000-ci il tarixli qərarına əsasən yaradılmış Xüsusi Komissiyanın iki ilə yaxın müddətdə topladığı sənədlərə əsasən hazırlanmış hesabatı və AXCP mərkəzi orqanlarının "Yurd"la bağlı qəbul etdiyi qərarlar toplusudur. Burada «Yurd» İctimai Birliyinin pozuculuq fəaliyyətini yoxlamaq üçün Xüsusi Komissiyanın yaradılmasına, daxilində fəaliyyət göstərən və ya onun içərisində formalaşıb sonralar ayrılaraq müstəqil fəaliyyətə başlayan və bu gün Azərbaycanın ictimai-siyasi həyatının əhəmiyyətli hissəsini təşkil edən onlarla təşkilatlardan fərqli olaraq "Yurd"la əlaqədar bu addımın atılmasına Xalq Cəbhəsini məcbur edən səbəblər əksini tapıb. İlkin fakt kimi, Xalq Cəbhəsi ilə bağlı olan təşkilatlar içərisində "Yurd"un milli demokratik sistemin gerçəkləşməsinə mane olan, Xalq Cəbhəsini hədəflərindən yayındıran, sistemli olaraq Elçibəyə qarşı uzunmüddətli təxribat aparan təşkilat olduğu vurğulanır. Onu da deyək ki, AXCP daxilindəki «Yurd» birliyinin pozuculuq fəaliyyətini yoxlayan Xüsusi Komissiyanın sədri hazırda Milli Şurada Əli Kərimli ilə birlikdə təmsil olunan Bəybala Əbil olub. Kitabda diqqətimizi çəkən maraqlı məqamları oxucularımıza təqdim edirik.\n- AXC yarandığı vaxtdan onun içərisində çoxlu ictimai təşkilatlar (Bakı Kəndlər Birliyi, D.Əliyeva adına Qadın Hüquqlarının Müdafiəsi Cəmiyyəti, "Yurd" birliyi,...) və siyasi partiyalar (Xalq Azadlıq, Sosial Demokrat, Demokrat, Milli İstiqlal, Müsavat, ...) fəaliyyət göstərməyə başladı. Təşkilat bu prosesə nəinki təbii baxır, hətta həmin təşkilatların formalaşmasına və inkişaf etməsinə qayğı göstərirdi. Nizamnamə səviyyəsində həmin təşkilatlara AXC-nin ali orqanlarında təmsilçilik imkanı yaradılırdı. AXC içərisində yaranan bu təşkilatlar inkişaflarının müəyyən mərhələsində Xalq Cəbhəsindən ayrılaraq ayrıca təşkilat kimi fəaliyyətə başlayırdılar. Lakin elə təşkilatlar var idi ki, bunların ayrıca təşkilat kimi fəaliyyət göstərməsinə şərait yaranmasına baxmayaraq, bu addımı atmırdılar. Bunlardan biri də "Yurd" birliyi idi. AXC-AXCP-nin daxilində fəaliyyət göstərən heç bir təşkilat "Yurd" qədər təşkilatın üzvləri arasında və orqanlarında narahatlıq yaradaraq mübahisə və müzakirə mənbəyi olmayıb. Səbəb isə "Yurd"un, başqa təşkilatlardan fərqli olaraq AXC daxilində daha çox gizli fəaliyyət göstərməsi idi. Bu isə "Yurd"un təşkilat olaraq xarakterindən, məqsədindən doğurdu. Bunu hələ "Yurd"un tam təsiri altına düşməmiş "Azadlıq"ın səhifələrində görmək olurdu: "... unutmaq lazım deyil ki, "Yurd" təşkilati cəhətdən ölkədə mövcud olan başqa təşkilatlardan fərqlənirdi. Bütün mahiyyəti ilə mason bir təşkilat olan bu birliyi konkret olaraq hakimiyyətdə kimin olması qətiyyən maraqlandırmır. Təki bu hakimiyyət onların mənafelərinə xidmət etsin. ("Azadlıq" qəzeti, "Ölkənin bütün cəbhəçiləri, birləşin!" 22.01.1994).\n- "Yurd" Xalq Cəbhəsinin hüquqi bazasında və normativ sənədlərində, təşkilat işlərində, maliyyə məsələsində çox ciddi problemlər yaratmış, təşkilatın öz qəzetini ("Azadlıq") özünə qarşı çevirməklə kifayətlənməyərək Xalq Cəbhəsinə və Elçibəyə qarşı muzdlu yazarlar dəstəsi təşkil edib.\n- "Yurd"çulardan təşkil edilmiş Ali Məclisin Rəyasət Heyəti təşkilatın bütün orqanlarının səlahiyyətlərini mənimsəyərək mərkəzi və yerli orqanların fəaliyyətinə maneçilik törədərək, Xalq Cəbhəsinin əsas güc mənbəyi olan rayon (şəhər) şöbələrini zəiflədərək sıradan çıxarmaq məqsədilə: şöbələrin bərpa edilməsinə və təşkilatlanmasına maneçilik törətməklə, saxtakarlığa rəvac verməklə, süni şikayətlər təşkil etdirməklə, şöbə rəhbərlərini natəmiz üsullarla ələ keçirməyə cəhd göstərərək süni qarşıdurma yaratmaqla, AXC Məramına və Elçibəyə sadiq şöbələri və cəbhəçiləri daim təzyiq altında saxlamaqla, Elçibəyə qarşı yerlərdə təbliğat aparmaqla AXC-AXCP-nin təşkilat işlərində ciddi problemlər yaradıb.\n- "Yurd" Xalq Cəbhəsinin orqanı olan "Azadlıq"ı ələ keçirərək onu təşkilata və təşkilatın sədri Elçibəyə qarşı çevirməsi ilə kifayətlənməyib, çirkin məqsədlərini həyata keçirmək üçün ayrı-ayrı qəzetlərin yaradılması və fəaliyyət göstərməsinə yardım göstərib (bunlardan bəziləri "Azadlıq"ın redaksiyasında fəaliyyət göstərib.\n- Əvvəl "yurd"çuların təşkilat olaraq özlərini danmaqları ilə əlaqədar mətbuatdakı çoxsaylı müsahibələrindən bir neçəsini təqdim edək:\n"Əli Kərimov: ...Mən fəxr edirəm ki, 1987-ci ildə, Sovet imperiyasının mənəm-mənəm deyən vaxtında belə bir birliyi yaratmışıq. Sonradan AXC yarananda biz hamımız cəbhəçi olmuşuq. İndi biz sadəcə AXCP-nin üzvləriyik, "Yurd" birliyindəki fəaliyyətimiz keçmişdə qalıb. Biz keçmişimizi danmırıq və danmayacağıq da...". ("Avrasiya" qəzeti, 31 avqust 1997, Əli Kərimov: "Yurd" birliyini yaratdığım üçün fəxr edirəm")\nİndi isə "Yurd"un varlığı və onun təbliğat mexanizmi ilə bağlı bəzi etirafları, faktları nəzərinizə çatdıraq:\n- 1999-cu ilin axırına kimi "Yurd"un fəallarından olan Mahir Səmədovun "Yurd"la bağlı etirafları. "ŞƏRQ" qəzeti:\nMahir Səmədov: Əli Kərimov Elçibəyin başının altına yastıq, ayağının altına qumbara qoyanlardandır... Onun dəstəsi Elçibəyin ünvanına müxtəlif imzalarla 100-lərlə məqalələr yazdırıb. Əgər onun mənə irad tutmağa könlü var idisə, bəs inhisarında saxladığı "Azadlıq" qəzetində AXCP sədrinin əleyhinə gedən yazıların qarşısını niyə saxlamırdı və indi də niyə saxlamır?\nElçibəyin mətbuat xidmətinin rəhbəri Ədalət Tahirzadə: Deyirlər ki, cəbhədə iki qüvvə var: biri "islahatçılar", digəri "klassiklər". Mən bu bölgünü qəbul etmirəm. Cəbhədə iki qüvvə var. Biri "yurd"çular, biri cəbhəçilər. Mən "Yurd"u Cəbhə saymıram. ...Bu, özünün geniş təbliğat şəbəkəsi olan müstəqil partiyadır. Cəbhə o partiyanın yerləşdiyi geniş qurumdur. Onun rəhbəri Elçibəy idi. Heç kəsə gizli deyildi ki, "Yurd" Elçibəyi qəbul etmirdi... Elçibəy dünyasını dəyişdiyi günə qədər onu təhqir edənlər məhz "Yurd"-un təsir dairəsində olan qəzetlər idi. Ən ağrılı nöqtələrinə məhz "Yurd"un təsir dairəsindəki qəzetlər sancırdılar.\n- İfşa olunduğunu görüb NTK üzvlərinə və "Yurd"u tənqid edən cəbhəçilərə şər atmağa başlayan Ə.Kərimov Elçibəy tərəfindən susduruldu. O, Ə.Kərimova hansı rayonlarda, hansı formalarda cəbhə üzvlərini və fəallarını "yurd"a cəlb etməsini xatırlatdı. Özünə bəraət qazandıra bilməyən Əli Kərimov göz yaşları axıtdı. Ə.Kərimovun səmimiyyətinə inanmayan M.Mirəlioğlu "Kələki göz yaşlarına inanmır" dedi. Bu ifadə sonralar mətbuatda gedən yazılarda öz əksini tapdı.


Türkiyənin NATO-dan antiterror dəstəyi xahişinin pərdəarxası... - Azinforum.az İnformasiya Portalı\nAna səhifə / Cəmiyyət / Türkiyənin NATO-dan antiterror dəstəyi xahişinin pərdəarxası…\nTürkiyənin NATO-dan antiterror dəstəyi xahişinin pərdəarxası…\nArzu Nağıyev: “NATO-nun əsas məqsədlərindən biri Suriya\nhakimiyyətini dəyişməkdir, Türkiyə isə bu məsələyə başqa cür yanaşır”\n“NATO-nun bu məsələlərə qarışması artıq böyük savaş deməkdir”\nTürkiyə NATO-nu növbədənkənar yığıncaq keçirməyə çağırıb. Bu barədə “Milliyet” qəzeti xəbər verir. “Biz müttəfiq ölkələri son günlər Türkiyənin terrorizmə qarşı atdığı addımlar barədə məlumatlandırmaq məqsədilə NATO-nu növbədənkənar yığıncaq keçirməyə çağırdıq”, – Türkiyə XİN-nin bəyanatında deyilir.\nNATO baş katibi Yens Stoltenberqin rəhbərlik edəcəyi toplantının iyulun 28-də keçiriləcəyi bildirilir.\nMaraqlıdır ki, NATO-nun ən böyük dövlətlərindən olan Türkiyədə baş verənlər NATO-nun narahatlığı üçün kifayət qədər əsas verir. Ancaq, nədənsə, toplantının keçirilməsinə NATO deyil, Türkiyə təşəbbüs göstərib.\nBu hansı səbəbdən belədir?\nTəhlükəsizlik məsələləri üzrə ekspert Arzu Nağıyev açıqlamasında bildirdi ki, keçirilən bu əməliyyatlarda Türkiyənin NATO-dan fərqli olaraq öz özəl maraqları var: “Son uçuşlar və endirilən aviazərbələr vaxtı Türkiyə “İncirlik” bazasında olan NATO təyyarələrindən deyil, öz hərbi hava qüvvələrindən istifadə edib və görünür ki, mühüm nəticələr əldə edib. Türkiyə NATO-nun toplanması ilə bağlı müraciət etmək üçün ortaya faktlar qoymalı və ümumi maraqları göstərməlidir. Məlumdur ki, NATO qüvvələri PKK-ya qarşı heç bir əməliyyat həyata keçirmir və bunu Türkiyənin daxili problemi kimi qəbul edir. İŞİD-ə gəldikdə isə düşünürəm ki, belə bir müraciət olsa, NATO-nun yığıncağının keçirilməsi vacib olacaq. Bu məsələnin də bir tərəfi Suriya problemidir. Məlumdur ki, NATO-nun əsas məqsədlərindən biri Suriya hakimiyyətini dəyişməkdir, Türkiyə isə bu məsələyə başqa cür yanaşır, çünki Rusiya faktoru da var. NATO-nun bu məsələlərə qarışması artıq böyük savaş deməkdir”.\nÖncəki Nazirliyin 50 nəfərlik heyəti Xızıya yola düşdü- Meşə yanır\nNövbəti Bakıda lift arasında qalan milyonlar – Yeyinti ittihamı


"Millimizin hücumçusu haqda: "Onun məsələsi bizi çox narahat edir" Sportinfo.az\n"Millimizin hücumçusu haqda: "Onun məsələsi bizi çox narahat edir"\nAzərbaycan millisinin üzvü Dəniz Yılmaz klubunu dəyişmək üzrədi. Sportinfo.az xəbər verir ki, 29 yaşlı hücumçu ötən ildən çıxış etdiiyi “Bursaspor”dan ayrılacaq.\nBelə ki, Bursa təmsilçisi yeni mövsümün hazırlıqlarını davam etdirmək üçün Avstriyaya təlim-məşq toplanışına yollanacaq. Dənizin adı toplanışıa aparılacaq futbolçular sırasında yer almayıb. Bu isə onun növbəti mövsümdə komandanın heyətində olmayacağı deməkdi.\nYılmazın "Bursaspor"la müqaviləsi gələn mövsümün sonunda başa çatır. Məsələ ilə bağlı komandanın baş məşqçisi Pol Le Quen də açıqlama verib: "Dəniz Yılmazın məsələsi bizi çox narahat edir. Çünki o, futbol oynamağı bacarır.\nLakin klubdakı problemləri də bəllidi, rəhbərliklə münasibətləri yerində deyil. Onun problemləri həll edilməmiş transfer çalışmalarına başladıq. Əks halda vaxt itkisinə yol verə bilərdik. Düzdü, indi orta sahəyə və hücum xəttinə futbolçu transfer etmək istəyirik.\nBütün bunlar haqda danışarkən, komandada gedəcək futbolçular haqda da söz açmaq vacibdir. Onlar hələ də bizmlədirlər. Bəzi futbolçuların getməsi qalmasından daha yaxşıdı. Çünki 35 futbolçu ilə işləmək mümkün deyil. Bunu mən istəmirəm".\nTarix: 16 İyul 12:49 Oxunub: 461 Müəllif: Sportinfo.az


SON DƏQİQƏ: Avtobus TIR-a çırpıldı – Yaralılar var\nSON DƏQİQƏ: Avtobus TIR-a çırpıldı – Yaralılar var\nBu barədə hadisə şahidləri BAKU.WS-ə məlumat veriblər. Bildirilib ki, içərisində sərnişin dolu avtobus yüksək sürətlə gedərkən sürücü idarəetməni itirib. Nəticədə avtobus qarşıdakı TIR-a çırpılıb.\nHadisə barədə ətraflı məlumat almaq üçün Dövlət Avtomobil Nəqliyyatı Xidmətinin mətbuat katibi Nuridə Allahyarova ilə əlaqə saxladıq. Qurum rəsmisi BAKU.WS-ə açıqlamasında bildirdi ki, yol qəzası bu gün səhər saatlarında baş verib.\n“Həmin avtobusun əyləc sistemi işləməyib və nəticədə maşın qarşıdakı yük avtomobilinə çırpılıb. Hazırda əməkdaşlarımız hadisə yerindədirlər. Əslində deyildiyi kimi avtobusun sürəti çox olmayıb”, - deyə N. Allahyarova bildirib.\nQurum rəsmisi deyir ki, N. Allahyarova deyir ki, qəza nəticəsində xəsarət alanlardan 4 nəfər xəstəxanaya yerləşdirilib. Onlardan biri hamilə qadındır. Yaralılardan biri artıq evə buraxılıb. Onun vəziyyəti stabildir. Digər 6 sərnişinə isə yerində köməklik göstərilib.\nBundan başqa, 551 saylı avtobusla bağlı vəziyyət heç də xoşagələn deyil. Bu səbəbdən, həmin daşıyıcı şirkətin rəhbərliyinə 2 dəfə xəbərdarlıq edilib. Araşdırma bitdikdən sonra nəticəyə uyğun olaraq daşıyıcı şirkətlə bağlı müvafiq tədbir görüləcək.\nDaşıyıcı fiziki şəxs Nəcəfov Kənan Sabir oğludur. Sürücü isə Nəcəfov Elxan Nəcəf oğludur.\nBakıda sərnişin avtobusu zəncirvari qəza törətdi Sərnişin dolu avtobusun qəzaya düşdüyü qəza ilə bağlı YENİ XƏBƏR Bakıya gələn sərnişin avtobusu qəzaya düşdü – 1 ölü, 10 yaralı – VİDEO Bakıda sərnişin avtobusu qəza törətdi: sürücü qaçdı – FOTO Bakıda dəhşətli qəza: sərnişin avtobusu dərəyə aşdı – VİDEO Bakıda sərnişin avtobusu "Shacman"a çırpıldı: yaralılar var Bakıda sərnişin avtobusu körpüyə çırpıldı: yaralılar var - VIDEO/FOTO Bakıda avtobus divara çırpıldı: yaralılar var\nТеги: sərnişin sərnişin avtobusu avtobus qəza yol qəzası


Günün qoroskopu (13.06.2013) » 3w.LeGenD.Az | Əfsanə olmaq istəyən bizimlədi... | Eurovision 2013, Geyimler, sac duzumleri, mentiq, aforizmler, animasiyalar, sekiller, avatarlar, menali sozler, maraqli, dadli tortlar, mp3, video\nQoç - yaşamın ən müxtəlif sahələrində irəliləyiş vəd edən gündür. İşlərə aktiv başlayın. Könüllü yardımçınız olacaq.\nLider keyfiyyətlərinizi, insanlara rəhbərlik edə bildiyinizi yoxlamaq olar. Bu gün əldə edəcəyiniz uğurlar karyera pilləkəni ilə yüksəlişinizin rəhni olacaq.\nGünün ikinci yarısı müsbət enerjili insanlarla təmaslar üçün əlverişlidir. Son vaxtlar haqqında narahatlıq keçirdiyiniz, nigaran qaldığınız insandan xoş xəbər alacaqsınız.\nPlanlaşdırma ilə məşğul olmaq olar.\nBuğa - gün çətinliklərdən xali deyil. Lakin yaxşı əhvalınızı qoruyun, ruh düşkünlüyünə qapılmayın.\nHansısa iş alınmazsa, pərişan olmayın. Qüvvə və potensialınızı səhih dəyərləndirin. Nikbin və inamlı olun.\nİşdə fəallıq göstərin.\nİşgüzar danışıqlar, müzakirələr və toplantılar müsbət nəticə verəcək. Fikri və mövqeyi sizin üçün önəmli olan insanlarda yaxşı rəy formalaşdıracaqsınız.\nSərfəli anlaşma istisna deyil. Alış-veriş üçün əlverişli gündür.\nƏkizlər - qarışıq, nizamsız, gərgin gündür. Həssas, diqqətli sayıq olun. Sonradan yerinə yetirilməsi çətin vədlər və öhdəliklər verməyin.\nİşdə yük artır. İş vaxtı qurtarandan sonra da çalışmaq məcburiyyəti ilə qarşılaşa bilərsiniz.\nMaliyyə fonu uğurlu deyil. Əsassız və məntiqsiz xərclər ola bilər.\nÇətinliklə də olsa, ailədəki problemi həll etmək olar. Yaşlı qohumların məsləhətinə qulaq asın, səhv etməyin.\nSəfər üçün əlverişli vaxtdır.\nGünün ikinci yarısında travma riski var. Kəsici alətlərlə ehtiyatlı davranın.\nXərçəng - sakit gündür. Günün ilk yarısında xoş xəbər, qiymətli məlumat ala bilərsiniz. Dostlar və həmfikirlərlə müzakirələr, aktual məsələlərin müzakirəsi üçün əlverişli vaxtdır. Yeni müttəfiqlər tapmaq olar.\nHəmin insanlardan biri sizə bundan sonra bir neçə çətinliyin dəf olunmasında kömək edəcək.\nƏks cins mənsubları ilə münasibətlər normaldır.\nGünün ikinci yarısı aktiv olun. Təhsil, tədris, bilik və bacarıqların artırılması üçün əlverişli vaxtdır.\nYaxınlarınız və ailə üzvlərinizlə təmaslar sizdə pozitiv əhval yaradacaq.\nSevdiyiniz insana xoş sürpriz etməyi unutmayın.\nŞir - günün ilk yarısında müsbət təmayüllərin təsiri güclüdür. İşdə və şəxsi münasibətlərdə nailiyyətlər istisna deyil.\nBütün sahələrdə uğura nail ola bilərsiniz. Aramsız irəliləyin və yerinizdə saymasın. Ətalət və tənbəlliyi unudun. Sizi yolunuzdan sapdırmağa kimsəyə imkan verməyin.\nHəmkarların məsləhətləri ilk baxışdan göründüyü təki yaxşı deyil. Ona görə də mühüm qərarları özünüz qəbul edin.\nGünün ikinci yarısı çətinliklər vəd edir. Ani istəklərin əsiri olmayın, situsiyanın təsiri altında addımlar atmayın.\nAilədə anlaşılmazlıq yaransa da, problemi güzəşt və səmimiyyətlə həll etmək olar.\nQız - gün asan olmayacaq. Ciddi problem yarana bilər. İşdə həmkarlar və rəhbərliklə dil tapmaq çətindir. Situasiya gərginləşəcək, şərtlər ağırlaşacaq.\nLakin emosiyaların əsarətinə düşməyin, məntiqsiz davranmayın. Yaranmış şəraiti təmkinlə təhlil edin. Vəziyyəti yaxşılığa doğru dəyişməyin yolları var.\nMaliyyə məsələləri ilə bağlı qərar qəbul etmək, alış-verişdə çox pul xərcləmək əsla məsləhət deyil. Nə qədər cazibədar və maraqlı görünsələr də, etibarsız layihələrə pul yatırmayın. Yaşam potensialı səviyyəsi aşağı düşüb.\nAğır iş, yorğunluq və stress xroniki ağrıların kəskinləşməsinə səbəb ola bilər.\nTərəzi - günün ilk yarısı işgüzar danışıqların aparılması, işlə bağlı önəmli məsələlərin çözülməsi üçün əlverişlidir.\nPotensial sifarişçi ilə danışıqlar yaxşı başa çatacaq. Qarşı tərəfdə müsbət rəy yaradacaqsınız. Yeni iş yeri və ya sifarişlə bağlı təklifin alınması mümkündür.\nSərfəli sövdələşmə istisna deyil.\nPlanlar qurun, onların arasında ən realı və sadəsini həyata keçirməyə başlayın. Yaşamınızda müsbət dəyişikliklərə nail olmaq üçün fəaliyyət istiqamətini müəyyənləşdirin.\nTəşəbbüskar olun. Rəğbət bəslədiyiniz insana tərəf ilk addımı atın.\nƏqrəb - günün ilk yarısı çətin vaxtdır. Ziddiyyətli xəbərlər gəlir. Situasiya birmənalı deyil. Yaşanan olayları anlamaq və dərk etmək üçün əlahiddə səy göstərmək gərəkdir.\nYaxın ətrafınızdakı insanlarla dil tapın. Yeni müttəfiqlər və yardımçıları görəcəksiniz. Köhnə tanışlardan dürüst məlumat alacaqsınız.\nGünün ikinci yarısında müsbət təmayüllərin təsir gücü artır. Məqsədə çatmaq üçün əlahiddə səy göstərmək gərək deyil.\nAxşam saatları dəvət alınan yerə yollanmaq, maraqlı tanışlıqlara nail olmaq üçün əlverişlidir. Tənha qalmayın, özünüzə yoldaş tapın.\nOxatan - ünsiyyət üçün əlverişli gün deyil. Yaxın ətrafınızdakı insanlarla dil tapmağa çalışsanız da, səyləriniz bir nəticə vermir.\nHeç bir səbəb olmadan münaqişələr yaranır. Ən adi söz, təsadüfi kəlmə qarşıdurmaya səbəb ola bilər. İşgüzar danışıqları təxirə salmaq olar. Bu gün əldə olunan istənilən razılaşmalara yenidən baxılacaq.\nMübahisələrin yaranmasına imkan verməyin.\nKompromisə getməyi bacarın. Problemləri sakit şəraitdə, təmkinlə müzakirə edin. Aqressiv, inadkar olmayın.\nOğlaq - günün emosional fonu çox əlverişlidir. Problemlər yaransa da, onları həll edə bilərsiniz.\nKefinizi pozmayın. İşgüzar görüşlər məhsuldar olacaq. Sizin üçün əlverişli şərtlərlə əməkdaşlıqla bağlı tərəfdaşlarla razılaşma əldə olunacaq.\nRəhbərliklə münasibətlər daha da yaxşılaşacaq. Yeni və faydalı tanışlıqlar uzaqda deyil.\nGünün ikinci yarısı aktiv istirahət üçün yararladır.\nZərərli vərdişlərdən imtina edin. Sağlam qidaya üstünlük verin.\nDolça - asan gün deyil. Çevik və qıvraq olun, yaranan problemləri həll edin, işlərinizdə qayda yaradın.\nİndiyədək dəfələrlə istifadə etdiyniz metodlar gözlədiyiniz nəticəni verməyə bilər.\nÇətinliklərin həlli üçün yeni yollar və varianlar arayın.\nQərarlarınız və əməlləriniz bəzilərinə ekstravaqant təsir bağışlaya bilər. Lakin məhz belə qərarlar sizə uğur əldə etməyə imkan verir.\nQaliblər isə, bəlli, mühakimə olunmur. Yaxınlarınızla ünsiyyətdə problemlər yarana bilər.\nFikir və hisslərinizi başqaları ilə bölüşməsəniz ətrafınızdakılar sizdən şübhələnə bilərlər. Romantik münasibətlər qısqanclıqla korlana bilər.\nBalıqlar - günün ilk yarısında peşəkar fəaliyyətinizdə uğurlara nail ola bilərsiniz. Mühüm işlərə nə qədər tez başlasanız, nailiyyətləriniz daha çox ola bilər.\nSaatlar ötdükcə neqativ təmayüllərin təsiri artacaq. Yolunuzda neqativ sədlər yaranacaq. Mühüm qərarlar qəbul etməyə tələsməyin.\nMümkün qədər düşünün, mövqesinə və təcrübəsinə ümid etdiyiniz insanın fikirlərinə qulaq asın.\nEv işləri sizə yorucu təsir bağışlaya bilər.\nBu işlərlə tənhalıqda məşğul olmayın, yaxınlarınızın yardımlarından boyun qaçırmayın. Alış-verişdə bədxərclik etməyin.\n14 iyun 2013 23:04\n14 iyun 2013 14:34\n13 iyun 2013 16:04\n13 iyun 2013 15:43\n13 iyun 2013 15:41\ndolca ucun tesekkurler\n13 iyun 2013 14:32\nKompromisə getməyi bacarın. Problemləri sakit şəraitdə, təmkinlə müzakirə edin. Aqressiv, inadkar olmayın\nTerezi burcu ucun twklerrr\nnese burdan her gun burcumu oxuyuram duz cixmireee\n13 iyun 2013 12:23\n13 iyun 2013 11:55\n13 iyun 2013 11:32\n13 iyun 2013 11:31\n13 iyun 2013 10:57\n13 iyun 2013 10:49


“Biz türklərik! Çadırımız göy qübbəsi”\n“Biz türklərik! Çadırımız göy qübbəsi” Hadisə\n8 İyun 2020 16:59\nTanınmış tədqiqatçı Nərman Qocatürkün “Biz türklərik! Çadırımız göy qübbəsi̇” adlı yeni kitabı İstanbulda türk dilində işıq üzü görüb. Kitabın elmi məsləhətçisi, akademik Nizami Cəfərovun türk dövlətçilik tarixinin bir-birindən zəngin dövrlərinin, mərhələlərinin müasir elmi-metodoloji prinsiplər, sələf-xələflik ardıcıllığı ilə araşdırıldığı nəşrlə bağlı qeydləri çox maraqlıdır.\nHəmişə olduğu kimi, tarixin indiki mərhələsində də sosial-mədəni, iqtisadi, mənəvi-əxlaqi inkişafı elmsiz təsəvvür etmək mümkün deyil. Elmin özü də məzmun, metodologiya və dünyagörüşü olaraq sürətlə yeniləşir, meydana öncələr müşahidə edilməyən fərqli nəzəri-praktiki məqamlar çıxır. Bir sözlə, elm-cəmiyyət-insan bağlantısı tarixdə görünməmiş səviyyədə qarşılıqlı asılılıq halına gəlib. Bu da özlüyündə fəlsəfi-elmi idrakın təkamül dinamikasını müxtəlif aspektlərdə tədqiq etməyin daha da aktuallaşmasına əlavə stimul verməkdədir. O cümlədən humanitar elmlər üçün xalqın mifik, fəlsəfi və elmi təfəkkürünün təkamül dinamikasının müxtəlif kontekstlərdə araşdırılması son dərəcə vacib vəzifəyə çevrilib.\nUlu öndər Heydər Əliyev göstərir ki, hər bir xalqın yaşamasında və inkişafında mədəniyyətin, elmin, dilin, mənəvi-əxlaqi dəyərlərin həlledici rolu vardır: “Biz öz milli-mənəvi dəyərlərimizlə fəxr etməliyik. Bizim milli-mənəvi dəyərlərimiz əsrlərboyu xalqımızın həyatında, yaşayışında, xalqımızın fəaliyyətində formalaşıbdır. Milli-mənəvi dəyərləri olmayan millət həqiqi millət, həqiqi xalq ola bilməz. Bizim üstünlüyümüz ondan ibarətdir ki, gənc və güclü dövlətimiz möhkəm təməl üzərində qurulub. Çoxəsrlik tarix, mədəniyyət üzərində qurulub. Milli-mənəvi dəyərlər bizim üçün ən vacib məsələdir. Biz təbii ki, ümumbəşəri dəyərləri bölüşürük. Ancaq bizim üçün başlıca dəyərlər öz milli Azərbaycan dəyərlərimizdir. Biz fəxr edirik ki, “Kitabi-Dədə Qorqud” kimi böyük tarixi abidəmiz var. Biz fəxr edirik ki, Dədə Qorqud övladlarıyıq. Biz fəxr edirik ki, Dədə Qorqud elində yaşayırıq. Biz fəxr edirik ki, “Kitabi-Dədə Qorqud” bütün türkdilli dövlətlərə mənsub olaraq, eyni zamanda və birinci növbədə, Azərbaycan xalqına mənsubdur. Fəxr edirik ki, biz “Kitabi-Dədə Qorqud”un sahibiyik, onu yaşadacağıq və gələcək nəsillərə daha da böyük töhfələrlə verəcəyik”.\nPrezident İlham Əliyev Ulu Öndərin müstəqil dövlət quruculuğu kursunu uğurla davam etdirərək, milli-mənəvi dəyərlərin saxlanması və inkişaf etdirilməsi işində fəlsəfi-elmi tədqiqatların çox aktual olduğunu ifadə edib. Ölkə başçısı dövlətçiliyin inkişafında milli-mənəvi dəyərlərin nə qədər əhəmiyyətli olduğunu vurğulayaraq demişdir: “Azərbaycan öz milli, dini dəyərlərinə sadiqdir. Bizi əsrlərboyu bir millət, bir xalq kimi qoruyan, saxlayan dəyərlərimiz olmuşdur. Bu gün qloballaşan, çətinliklərlə üzləşən dünyada milli dəyərlərimiz bizim dövlətçiliyimizin təməlini təşkil edir”. İlham Əliyev insan kapitalının inkişaf etdirilməsi, intellektin milli sərvətə çevrilməsi kimi strateji əhəmiyyətli vəzifələr qarşıya qoyub. Onlara nail olunması üçün fəlsəfi-elmi tədqiqatlara böyük ehtiyac mövcuddur.\nÖlkənin Birinci vitse-prezidenti, Heydər Əliyev Fondunun prezidenti Mehriban xanım Əliyevanın söylədiyi kimi: “Azərbaycan xalqı öz yaddaşını, dilini, eposlar yaratmaq bacarığını bir çox nəsillər boyu yaşada bilmişdir... Biz öz mədəniyyətimizin, adət-ənənələrimizin, tarixi irsimizin təkrarolunmaz incilərini qoruyub saxlayaraq müasir dünya mədəniyyətinə təqdim etmişik”.\nBunlar xalqın mənəvi-mədəni dəyərləri ilə əlaqəli olan və tarixi xarakter daşıyan mövzuların tədqiqinin böyük aktuallıq kəsb etdiyini müasir dövrün tələbləri aspektində aydın ifadə etməkdədir. O cümlədən milli yaddaşımızın, milli-mənlik şüurumuzun hərtərəfli dərk edilməsi son dərəcə vacib problemdir.\nXalq yaradıcılığı insanların həyatında aktuallaşır və orada konkret məzmun alır. Həm də əsrlərlə mövcud olan formaları konkret şəxslər improvizasiya əsasında yeniləşdirir. Bununla yeknəsəklikdən yaxa qurtarılır, həm də ənənə hər şəxsin ifasında yeni nəfəs alır. Ənənə saxlanır, ancaq yeni ritmdə və nəfəsdə ifadə olunur. Bu da onu göstərir ki, yaddaş adlı tarix, əslində, daim yaşayır, əsrlərdən əsrlərə yeni improvizasiyada keçir. Tarix elə bil folklorun təkamül yolu, bəşəriyyətin yaşam qaydasıdır. Yaddaş özünütəşkil edərək insanda yaşayır və insanı yaradır. Bu proses ümumi səviyyədə xaosdan nizamlılığın yaranması təsiri bağışlayır.\nHər bir millət öz yaddaşı ilə doğular, yaddaşı ilə yaşayar... Amma sonunda yaddaşından bir iz qoyub gedər yer üzündə. Sonradan gələn nəsillər müqəddəs ruh kimi tapınarlar həmin yaddaşa. İzinin işığına düşüb min illər yol gedərlər üzü sabahlara doğru.\nMin illərdir bəşəriyyəti birliyə, bütövlüyə, dostluğa, qardaşlığa, sivilizasiyaları, mədəniyyətləri dialoqa çağıran, tolerantlığı, humanizmi həyat tərzinə çevirən, türk dünyasının, Şərqin bir parçası olan Azərbaycan bu il Türkdilli Dövlətlərin Əməkdaşlıq Şurasına ev sahibliyi edir. “Biz çox istəyirik ki, türkdilli xalqlar, ölkələr arasında birlik daha da güclənsin. Bu, bizim tariximizdir, bizim mədəniyyətimizdir, bizim köklərimizdir”, “Biz birlikdə güclüyük” nidası ilə quruma rəhbərlik edən Azərbaycan Respublikasının Prezidenti İlham Əliyev türk xalqlarının mənəvi birliyi üçün genişmiqyaslı layihələrin gerçəkləşməsinə töhfələr verir.\nİstər Cümhuriyyət zamanı, istərsə də azadlığa yenidən qovuşduğumuz illərdə respublikamızın müstəqilliyini ilk tanıyan ölkə olan Türkiyə Cümhuriyyəti Ermənistan–Azərbaycan Dağlıq Qarabağ münaqişəsi ilə bağlı məsələlərin müzakirələrində birmənalı mövqe nümayiş etdirir. Türkiyə Respublikasının Prezidenti Rəcəb Tayyib Ərdoğan “Türk millətini hələ tanımayıblar! Biz bir ölər, min dirilərik. Bu, bizim xarakterimizdir” gerçəyi ilə mənəvi mücadiləsini davam etdirir.\nBöyük bir ərazini özünə yurd yeri edən türk, həm də bir millət olaraq, çoxlu sayda tayfaları birləşdirir. Daha doğrusu, onlarla tayfa birlikləri türk millətlərini təmsil etmişlər. Böyük türk adını daşımaqdan şərəf duyan bu tayfaların yaddaş dünyasına baş vuraraq, türkün doğuluş tarixindən bu günümüzə boylanmaqla bu dünyanın zirvəsindən böyük türk ruhunun necə bir parlaqlıqla işıq saçdığının şahidi ola bilərik. Hunların, saqların, göytürklərin, xəzərlərin, uyğurların, qıpçaqların bu günümüzə yetirdiyi əski qaynaqlarla yanaşı, Qafqaz - Azərbaycan, Anadolu türklərinin, Türküstan xalqlarının - türkmən, özbək, qırğız, başqırd və qazaxların, Sibir türklərinin - yakut, xakas, şor, qumuq, kalmık və digər türk törələrinin yaddaşlarına yazılanları bir araya gətirərək əski yaddaşı canlandırmaqla çağdaş dünyanın daha güclü bir toplumunu, böyük türk toplumunu görüntüyə gətirə bilərik.\nBu gün ən böyük amalı da məhz bu sevgiyə köklənən, türk və müsəlman dünyasının mənəvi birliyinə, siyasi- iqtisadi, mədəni yüksəlişinə töhfələrdə bulunan Türkdilli Dövlətlərin Əməkdaşlıq Şurası (Türk Şurası), Türkdilli Dövlətlərin Parlament Assambleyası (TÜRKPA), Türkiyə Odalar və Borsalar Birliyi (TOBB), Azərbaycan Sahibkarlar Konfederasiyası kimi türk adına güclü siyasi-iqtisadi təşkilatların rəyi ilə mənəvi dəyərlərimizin tədqiqi, təbliği istiqamətində bir çox ilklərə imza atan “Turanbank”ın “Dəyərlərimizi qoruyaq və təbliğ edək” layihəsi çərçivəsində Nərman Qocatürkün bu günlərdə İstanbulda türk dilində işıq üzü görən “Biz türklərik! Çadırımız göy qübbəsi̇” adlı kitabı da əslində, belə bir amalın, ideyanın gerçəkliyinə xidmət etdiyini həmin əsərin elmi redaktoru olaraq tam əminliklə söyləyirəm. Türk xaqanlıq tarixinə həsr olunan bu layihənin gerçəkləşməsində Azərbaycan Sahibkarlar Konfederasiyasının prezidenti, iqtisad elmləri doktoru Məmməd Musayevin icraçı direktor, yazıçı-publisist İbrahim Nəbioğlunun redaktor kimi fəaliyyətini xüsusilə qeyd etmək lazımdır.\nKitabda Doğudan Batıya atı getdikcə çapan, qılıncı işlədikcə kəsən, qılıncla qələmin vəhdətində dünyanın tarixini yazan, öz uduq Yazısı ilə Mif ucalığında əbədiyaşarlıq qazanan Böyük Türkün qüdrətli xaqan-sərkərdələrinin, el bilicilərinin dünyasından soraq verilir. Türkün Yaddaş Kitabının altun səhifələrini vərəqləyən müəllif mif ruhuna bürünmüş əski yaddaşımızdan çağdaş günümüzə boylanmaqla türk adından qürur duyan hər bir kəsi bu uca Sevgiyə tapınmağa səsləyir. Böyük türkün yaddaş dastanı yenidən varaq-varaq səhifələnir. Türkün yaddaş dastanı deyib qələmə alınan bu yazı həm də Köç Yolu boyunca binələnmiş neçə- neçə türk soylarının dünənindən bu gününə soraqçıdır.\nKitab dünyanın yarıdan çoxuna hakim kəsilən, yenilməz orduları ilə yanaşı, zəngin bazarları, ticarət və mədəniyyət mərkəzləri ilə də Böyük İpək Yoluna nəzarət edib günçıxandan günbatana sarı dünyanın siyasi mənzərəsini cızan türk milli dövlətlərinin, xaqan- sərkərdələrin, millət fədailərinin, el və dil bilicilərinin gücünü, qüdrətini özündə əks etdirir.\nTürk xaqanlıq tarixindən və saray mədəniyyətindən, eləcə də həmin zəngin mədəniyyətin inkişafında Azərbaycan xalqının, milli Azərbaycan dövlətlərinin və bu dövlətləri təmsil edən qüdrətli şəxsiyyətlərin, dövlət xadimlərinin möhtəşəm fəaliyyəti Qazi Mustafa Kamal Paşa Atatürkün, ümummilli lideri Heydər Əliyevin simasında geniş və hərtərəfli şərh olunub. Böyüklüyünü bütün dünyanın etiraf etdiyi Heydər Əliyev millətləri, dövlətləri əski yola, dünyanın yaddaş yerinə, Böyük Köç Yoluna səsləyərkən Azərbaycandan keçən bütün yolların qapısını Türkiyə deyə göstərdi. Azərbaycandan Avropaya uzanan yolun üstündə cızılan layihələrin hamısında Türkiyə-Azərbaycan müştərəkliyini hər şeydən öndə gördü.\nBu addımı ilə türkün şərəf və ləyaqət rəmzinə çevrilən Heydər Əliyevin layiqli varisi, Azərbaycan Respublikasının Prezidenti İlham Əliyevin reallaşdırdığı bütün layihələrdə də Türkiyə Azərbaycanla birgə sevindi. Çünki hər iki dövlətin prezidentlərinin – Rəcəb Tayyib Ərdoğanın və İlham Əliyevin imzaladıqları layihələrdə millətin ortaq payı var. Kitabda bu məqamlarla yanaşı, türk birliyinə xidmət edən bir çox tarixi anlar, görüşlər, toplantılar öz əksini tapıb, uğurlu daxili və xarici siyasəti ilə Azərbaycanı regionda sabitliyin, dünyada enerji təhlükəsizliyinin təminatçısına çevirən, transmilli layihələri gerçəkləşdirməklə Azərbaycanı Avropa ailəsinə qovuşduran Prezident İlham Əliyevin genişmiqyaslı fəaliyyətinin elmi-fəlsəfi şərhi verilib. Mən şübhə etmirəm ki, kitab bütün türk dünyasında maraqla qarşılanacaqdır.


Koronavirus pandemiyası zamanı ən çox baxılan filmlər və seriallar məlum oldu - son xeberler\n"Kinopoisk" portalı yazır ki, son iki həftə ərzində istifadəçilər tez-tez Stiven Soderberqin "Yoluxma" filminin səhifəsinə daxil olublar. Mett Deymon, Keyt Vinslet və Cud Lounun çəkildiyi film 2011-ci ildə işıq üzü görüb.\nİkinci yerdə Qay Riçinin "Centlmenlər" adlı yeni layihəsi olub. Üçüncü yerdə Klim Şipenkonun "Nökər" komediyası gəlir. Bundan başqa, onluqda "Bladşot", "Trollar. Dünya turu", "Buz-2", "Gözəgörünməz adam",\n"Belqrad Hoteli", "Bıçaqları çıxart", "Parazitlər" kimi lentlər də yer alıb.\nİstifadəçilərin, həmçinin ötən illərin "Yaşıl kitab", "Başlanğıc", "Pərvanə", "Harri Potter və fəlsəfə daşı", "Epidemiya", "28 gün sonra", "Daşıyıcılar", "Kokonun sirri" və "İnterstellar" kimi filmlərə marağı da artıb.\nSeriallar arasında "Çağrı mərkəzi" ən populyar olub. Onun ardınca "Son nazir" və "Maqomayev" gəlir.\nDünyada Baxılıb: 4177 Tarix: 05 aprel 2020


Microsoft, Span şirkətinə Azərbaycan üçün Lisenziyalı Həll Təminatçısı statusunu (LHT) verib | Technote.az\nMicrosoft, Span şirkətinə Azərbaycan üçün Lisenziyalı Həll Təminatçısı statusunu (LHT) verib\nMicrosoft, Span şirkətinin davamlı beynəlxalq genişlənməsini, dəyərli bulud xidmətləri təminatçısı, bundan başqa Microsoft şirkətinin ölkəmizdə olan yalnız üç tərəfdaşlarından biri kimi tanınmasını nəzərə alaraq, Span-a Azərbaycan üçün Lisenziyalı Həll Təminatçısı statusunu (LHT) verib. Span, bütün qitələrdə yüksək keyfiyyətli layihələr təqdim edən, 100-dən artıq beynəlxalq bazarda 27 ildən çox təcrübəyə malik, geniş tanınmış nüfuzlu beynəlxalq şirkətdir.\nSpan haqda bir neçə söz:\nBaş ofisi Xorvatiyada yerləşən Span beynəlxalq İT şirkətidir. Şirkətin Böyük Britaniya, ABŞ, Sloveniya, Çexiya, Almaniya, Azərbaycan və Ukraynada ofisləri mövcuddur. Span-ın biznes səfəri 1993-cü ildə Zaqrebdə yerləşən kiçik bir mağazada başlayıb. Şirkət tez bir zamanda hazırda bildiyimiz, Xorvatiyanın Microsoft Qızıl Sertifikatlaşdırılmış Həllər Təminatçısı və beynəlxalq İT şirkətinə çevrilmişdir. Span dünyanın 6 qitəsində 1500-dən çox müştəridən ibarət bazaya malikdir. Onlar, Microsoft Dynamics enterprise məhsullarını tətbiq etməklə iri telekommunikasiya şirkətlərinə məsləhət xidmətləri göstərərək Azərbaycan bazarında artıq 3 ildir ki, fəaliyyət göstərirlər. Şirkət, yüksək keyfiyyətli peşəkar xidmətlər toplusu, informasiya sistemlərinin layihələşdirilməsi və işlənib hazırlanması, həmçinin Azərbaycanda müştərilərinə operativ dəstəyin göstərilməsini vəd edir.\nSpan-ın Azərbaycan müştəriləri üçün unikal dəyəri:\nSpan komandaları artıq bir çox dünya şöhrətli şirkətlərin (McDonald's Corporation, Rolls Royce Marine Group, Reyes, OSI, Tate & Lyle PLC, Adris Group və digərləri) etibarlı məsləhətçiləri kimi, onların rəqəmsal transformasiyası proseslərində iştirak etmiş və hal-hazırda yerli müəssisələrin rəqəmsal səyahətlərində kömək etməyə hazırdırlar. Span əmindir ki, Azərbaycanda olan şirkətlər bizneslərinin daha gəlirli olmasına və ən tələbkar müştərilərin belə tələbatını ödəməyə kömək etmək üçün innovativ həllər tətbiq etməyə hazırdırlar. Span inanır ki, rəqəmsal biznesin transformasiyası sahəsində beynəlxalq təcrübəyə malik etibarlı İT tərəfdaşın, yerli biznesin ənənəvi formadan müasir avtomatlaşdırılmış həllər toplusuna effektiv çevrilməsində böyük töhfəsi olacaq.\nSpanın biznes əməliyyatları dörd əsas sütun üzərində qurulub: həllər üzrə məsləhət xidmətləri (infrastruktur / bulud-multibulud), həllərin və xidmətlərin idarə edilməsi (dəstək), xüsusiyyətli rəqəmsal məhsullar (proqram təminatı) və lisenziyalı məhsullar. Müxtəlif beynəlxalq şirkətlərlə əməkdaşlıq sahəsində çoxillik təcrübəyə və əhəmiyyətli biliyə malik olan şirkət bu komponentləri biznesin yeni çağına səmərəli keçidin əsas amilləri hesab edir. Şirkət, məlumatların qorunması və kibertəhlükəsizliyə ciddi diqqət yetirir. Span şirkətinin əsas səlahiyyətləri, məhsulları və xidmətləri bunlardır: Bulud Köçürmələri - geniş miqyaslı (10000+Obyekt) və beynəlxalq müştərilərə yönəlmişdir; IT infrastrukturun konsolidasiyası və inteqrasiyası; CRM-həllər; yüksək səviyyəli korporativ həllərin hazırlanması; koqnitiv Xidmətlər, Maşın təlimi, robotlaşdırma-süni intellektə əsaslanan müxtəlif sistemlərin yaradılması və yerləşdirilməsi; Əməliyyat dəstək xidmətləri (monitorinq və İdarəetmə); təhlükəsizliyin idarə edilməsi mərkəzi (SOC); ofisdaxili proqnozlaşdırılmış analitik və quraşdırılmış süni intellekt komponentlərindən istifadə edilən müştəri xidmətləri həlli. Müştəri xidmətləri həllinin köməyi ilə müştərilərinə bir tətbiq vasitəsilə 25 illik İTSM təcrübəsi təqdim edilir.\nAzərbaycan bazarı üçün qısamüddətli planlar\nSpan mütəxəssislərinin mövzu ilə bağlı söylədikləri bunlardır: "Birinci məqsədimiz, Span'ın təhlükəsiz qabaqcıl bulud texnologiyalarının yerləşdirilməsi və tətbiqi sahəsindəki geniş beynəlxalq təcrübəsini ötürmək və xüsusi müəssisə həllərimizi müştərilərimizə təqdim etməkdir. Biz daim müştərilərimizə əqli mülkiyyətə yatırdıqları sərmayelərdən maksimal dəyər əldə etməyə, onların proqram təminatlarının məhsuldarlığını artırmaqla, gündəlik əməliyyatları optimallaşdırmaqla və öz datalarına dair məlumatlar əldə etməklə işləmələrinə yardım etməyə hazırıq. Hər bir halda düzgünlük və təhlükəsizliyi qorumaq bizim üçün çox vacibdir."


10:58 2 May 2019\nPublika.az xəbər verir ki, bunu İranın Neft naziri Bicen Namdar Zəngənə deyib.\n“Mövzunun mütəxəssisləri və insaflı insanlar bilir ki, bu ölkələr potensialını və rezervlərinin miqdarını şişirdir. Ortaya atdıqları iddialar heç bir güvənli və müstəqil qurum tərəfindən təsdiq edilməyib. Dünya və xaos içində olan neft bazarı ABŞ və onu izləyən bəzi ölkələrin təxmin etdiyi kimi deyil. İranın boşluğu başqa heç bir ölkə tərəfindən doldurula bilməz” – nazir vurğulayıb.\nXəbərin orijinal ünvanı: https://publika.az/news/region/277440.html\nABŞ-ın qadağasına İrandan SƏRT REAKSİYA Nazir Tehranın mövqeyini açıqladı\nSiyasi partiyaların fəaliyyətinin dayandırılması barədə məlumatlar dövlət reyestrinə daxil ediləcək\n20 İyun 2019 09:50\n20 İyun 2019 09:47\n20 İyun 2019 09:42\nNigar açıq-saçıq FOTO paylaşdı, tanış olmaq istəyənlər növbəyə düzüldülər


525 (8)528 (6)\n530 (6)535 (3)\nYürüş 177777 km\nM52B28 Yaponka orginal sol rul və full komplektasiya ! Probeqi orginaldır.\nMaşının salonuna baxdıqda az istifadə olunduğu bilinir.\n1996 cı il son ayı VİN kodu vuranda bütün məlumatlar görsənir.\nKarobka və Mator ideal vəziyyətdədir.\n5/40 yağ tökülür və qətiyyən yağ yeməsi yağ azalması və ya yağ axıdan yeri yoxdur.\nMaşına vaxtında qulluq olunub.\nPriborda M halqalar.\nKruiz kontrol işləkdir ( Avto Pilot Multi sükan ilə idarə olunur )\nAudio səs sistemi orginal olandır qane edicidir.CD changer zavod üstündədir və işləkdir.(AUX əlavə olunub)\nKosmetik cəhətdən normal vəziyyətdədir.\nKondisioneri və klimat kontrol funksiyası işləkdir.\nLuk var və işləkdir.\nXadavoy hissəsində isə heç bir problem yoxdur. Xadavoy hissədə nə problem olsa nasazlığı olsa pulundan çıxılacaq və ya alan adam üçün təmir olunub təhvil veriləcək.\nCüzi olan xərclər nəzərə alınıb qiymətdə.\nManitoru özünün zavod üstündə gələndir.\nYarı bakdan aşağı benzin ilə sürülməyib heç )\nBekar adamlar zəng edib narahat etməsin alverçilərə satılası maşın deyil, şəxsi avtomobilimdir. Bu əlavə maşın olduğu üçün satıram.\nŞəhər daxili sərfiyyat 100kmL - 9,5Lt - 11Lt\nTrasda sərfiyyat 100kmL - 7,5Lt - 8,5Lt\nSərfiyyatın yalan olduğunu düşünənlər üçün şəkil əlavə etmişəm baxa bilərlər. Maşının hər şeyi normal işlədiyinə görə sərfiyyat belədir. Təbii ki sürüşdən aslı olaraq sərfiyyat dəyişir.\nBARTER ANCAQ TOYOTA PRİUS FULL KOMPLEKTASİYA .( Başqa model təklif etməyin )\nWhatsapp aktivdir yaza bilərsiniz\n2020 maşınlara aid sual verməyin. Nəzərə alınki 1996 dan buyana bu vəzyətdə maşın şəhərdə çox azdır.Leş maşınlar və onların qiyməti ilə müqayisə etməyin! Uğurlar hər kəsə!\ntormozların antiqapanma sistemi (ABS), təhlükəsizlik yastıqları, yağış sensoru, dumana qarşı işıqlar, mərkəzi qapanma, yüngül lehimli disklər, kondisioner, klimat-kontrol, kruiz-kontrol, lyuk, avtomatik şüşəqaldıranlar, qızdırılan oturacaqlar, yan güzgülərin qızdırıcısı, audiosistem, dəri salon, bort kompüter, naviqasiya sistemi / TVD/DVD, cd-çeyncer\nelanın nömrəsi 54024771